open-index/open-wikipedia-markdown huggingface dataset:
বিশ্ব স্বাস্থ্য সংস্থা

**বিশ্ব স্বাস্থ্য সংস্থা** বা ডব্লিউ এইছ অ' হৈছে ৰাষ্ট্ৰসংঘৰ এটা বিশেষ সংস্থা। বিশ্ব স্বাস্থ্য সংস্থা আন্তৰ্জাতিক জনস্বাস্থ্যৰ সমন্বয়কৰ ভূমিকা পালন কৰে। ১৯৪৮ চনৰ ৭ এপ্ৰিল তাৰিখে ইয়াৰ গঠন কৰা হৈছিল। ইয়াৰ মুখ্য কাৰ্যালয় ছুইজাৰলেণ্ডৰ জেনেভা চহৰত অৱস্থিত। বিশ্ব স্বাস্থ্য সংস্থা ৰাষ্ট্ৰসংঘৰ উন্নয়ন গোটৰ সদস্য। জাতিসংঘৰ সময়ত গঠিত হোৱা স্বাস্থ্য সংস্থা ইয়াৰ পূৰ্বৱৰ্তী ৰূপ আছিল। 

১৯৪৬ চনৰ ২২ জুলাই তাৰিখে বিশ্ব স্বাস্থ্য সভাত ৬১খন দেশে বিশ্ব স্বাস্থ্য সংস্থাৰ সংবিধানত স্বাক্ষৰ কৰে। স্থাপন হোৱাৰ পৰায়ে ই পৃথিৱীৰ পৰা বৰআইৰ নিৰ্মূলৰ বাবে কাম কৰিছিল। বৰ্তমান ইয়াৰ মুখ্য উদ্দেশ্য হল সংক্ৰামক ৰোগ যেনে, এইড্‌ছ, ইব'লা, মেলেৰিয়া, যক্ষ্মা ৰোগ ইত্যাদিৰ সংক্ৰমণ ৰোধ কৰা আৰু অসংক্ৰামক ৰোগৰ প্ৰভাৱ কম কৰিবলৈ চেষ্টা কৰা। যৌন স্বাস্থ্য, বিকাশ, বৃদ্ধাৱস্থা, পুষ্টি, খাদ্য সুৰক্ষা আৰু স্বাস্থ্যসন্মত সুষম আহাৰ ইত্যাদি বিষয়টো বিশ্ব স্বাস্থ্য সংস্থায়ে কাম কৰি আহিছে। স্বাস্থ্য বিষয়ক ৰূপৰেখা প্ৰস্তুত কৰা, আন্তৰ্জাতিক নীতি নিয়ম প্ৰৱৰ্তন কৰা আৰু স্বাস্থ্যজনিত বিষয় সমূহৰ বিষয়ে সজাগতা সৃষ্টি ইয়াৰ অন্যতম উদ্দেশ্য। 

বিশ্ব স্বাস্থ্য সংস্থায়ে প্ৰতি বছৰে বিশ্ব স্বাস্থ্য দিৱসত বিশ্ব স্বাস্থ্য খতিয়ান প্ৰকাশ কৰে। গোটেই বিশ্বত চলোৱা সমীক্ষাৰ পৰা এই ৰিপৰ্ট প্ৰস্তুত কৰা হয়। বৰ্তমান ইথিয়পিয়া দেশৰ টেড্ৰছ আধানম বিশ্ব স্বাস্থ্য সংস্থাৰ সঞ্চালক প্ৰধান। তেওঁৰ পাঁচ বছৰীয়া কাৰ্যকাল ২০১৭ চনৰ ১ জুলাইৰ পৰা আৰম্ভ হৈছিল।

## তথ্য উৎস

## বাহ্যিক সংযোগ

* 

শ্ৰেণী:আন্তঃৰাষ্ট্ৰীয় সংস্থা
শ্ৰেণী:ৰাষ্ট্ৰসংঘ
তয়াবুন নিছা

**তয়াবুন নিছা** () এগৰাকী প্ৰাক্তন এথলীট। তেওঁ ১৯৭১ চনত ভাৰতৰ নৱম ৰাষ্ট্ৰীয় এথলীট প্ৰতিযোগিতাত ব্ৰঞ্জৰ পদক লাভ কৰি ৰাষ্ট্ৰীয় প্ৰতিযোগিতাত পদক পোৱা প্ৰথম অসমীয়া মহিলা খেলুৱৈৰূপে পৰিগণিত হয়। ১৯৭৪ চনত ডিছকাছ থ্ৰ’ত তেওঁ দুৰত্বৰ এক বাৰ বছৰীয়া ৰেকৰ্ড ভাঙিবলৈ সক্ষম হয়। পৰৱৰ্ত্তীকালত তেওঁ ভালেসংখ্যক আন্তৰাষ্ট্ৰীয় প্ৰতিযোগিতাত ভাৰতক প্ৰতিনিধিত্ব কৰিছিল।

## শৈশৱ
১৯৫৩ চনত অসমৰ শিৱসাগৰ জিলাৰ ধাই আলিত তয়াবুন নিছাৰ জন্ম হয়। শৈশৱতে তেওঁৰ পিতৃৰ হৃদৰোগত ভুগি অকাল বিয়োগ হয়। আৰ্থিক দুৰৱস্থাৰ বাবে নৱম শ্ৰেণীত পঢ়ি থাকোঁতে তেওঁ অ' এন জি ছি মডেল স্কুলত ব্যায়ামৰ শিক্ষয়িত্ৰী হিচাপে যোগদান কৰে।

## ক্ৰীড়া
১৯৭১ চনত তয়াবুন নিছাই আহমেদাবাদত অনুষ্ঠিত হোৱা নৱম আন্তৰাজ্যিক এথলীট প্ৰতিযোগিতা (Inter State Athletic Meet) ত অংশগ্ৰহণ কৰে। এই প্ৰতিযোগিতাত তেওঁ ব্ৰঞ্জৰ পদক লাভ কৰিবলৈ সক্ষম হয় আৰু ৰাষ্ট্ৰীয় প্ৰতিযোগিতাত পদক লাভ কৰা প্ৰথম অসমীয়া মহিলা খেলুৱৈ হোৱাৰ সন্মান লাভ কৰে।

১৯৭৪ চনত জয়পুৰত অনুষ্ঠিত হোৱা ৰাষ্ট্ৰীয় প্ৰতিযোগিতাত তেওঁ ২৯.৩২ মিটাৰ দুৰত্বত ডিছকাছ থ্ৰ’ কৰি বাৰ বছৰীয়া এক ৰেকৰ্ড ভংগ কৰিবলৈ সক্ষম হয়। তয়াবুন নিছাই ১৯৮২ চনত অনুষ্ঠিত হোৱা এছিয়ান গেমছতো অংশগ্ৰহণ কৰিছিল। বৰ্তমান তেওঁ অসম এথলেটিকছ এছ’ছিয়েছনৰ উপ-সভাপতি আৰু সাধাৰণ সম্পাদিকা।

## তথ্য উৎস

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ‎
শ্ৰেণী:ভাৰতৰ এথলীট
ফ'বছ (উপগ্ৰহ)

**ফ'বছ** (ইংৰাজী: **Phobos**) মঙ্গল গ্ৰহৰ দুয়োটা প্ৰাকৃতিক উপগ্ৰহৰ ভিতৰত আটাইতকৈ ডাঙৰ আৰু আটাইতকৈ ভিতৰৰ উপগ্ৰহ। মঙ্গলৰ আনটো উপগ্ৰহৰ নাম ডিমছ। ১১ কিলোমিটাৰ (৭ মিটাৰ) গড় ব্যাসাৰ্ধৰ এই উপগ্ৰহটোৱে মঙ্গলৰ চাৰিওফালে এপাক ঘূৰিবলৈ ৭ ঘণ্টা ৩৯.২ মিনিট সময় লয়। ফ’বছ মঙ্গলৰ পৰা ৬,০০০ কিলোমিটাৰ (৩,৭০০ মিটাৰ) দূৰত্বত অৱস্থিত। গ্ৰীক দেৱতা ফ'বছৰ নামেৰে ইয়াৰ নামকৰণ কৰা হৈছে। গ্ৰীক উপাখ্যানৰ মতে ফ’বছ ডিমছৰ যমজ ভাতৃ আৰু ইয়াৰ অৰ্থ ‘ভয়’।

## আৱিষ্কাৰ
১৮৭৭ চনৰ ১৮ আগষ্ট তাৰিখে প্ৰায় ০৯:১৪ (জি.এম.টি.) বজাত আমেৰিকা যুক্তৰাষ্ট্ৰৰ ৱাশ্বিংটনত অৱস্থিত আমেৰিকা যুক্তৰাষ্ট্ৰ নৌসেনা মানমন্দিৰত আমেৰিকান জ্যোতিৰ্বিজ্ঞানী এছাফ হলে ফ'বছ আৱিষ্কাৰ কৰিছিল। উল্লেখযোগ্য যে ফ’বছ আৱিষ্কাৰ কৰাৰ কিছুদিন আগতেই অৰ্থাৎ ১২ আগষ্ট তাৰিখে প্ৰায় ০৭:৪৮ (ইউ.টি.চি.) বজাত হলে মঙ্গলৰ আনটো উপগ্ৰহ ডিমছ আৱিষ্কাৰ কৰিছিল।

## তথ্য সংগ্ৰহ

শ্ৰেণী:প্ৰাকৃতিক উপগ্ৰহ
শ্ৰেণী:সৌৰজগত
চৰকাৰী চাৰু আৰু কাৰু কলা মহাবিদ্যালয়

**চৰকাৰী চাৰু আৰু কাৰু কলা মহাবিদ্যালয় অসম** সুকুমাৰ কলা বিষয়ক শিক্ষা প্ৰদান কৰা ভাৰতৰ উত্তৰ পূৰ্বাঞ্চলৰ প্ৰথমখন চৰকাৰী মহাবিদ্যালয়। মহাবিদ্যালয়খনে পাঁচ বছৰীয়া কলাৰ সংযুক্ত পাঠ্যক্ৰমৰ সমাপ্ত কৰি ‘বেচ্চেলৰ অৱ ফাইন আৰ্টচ’ ডিগ্ৰী প্ৰদান কৰে। শিল্পী জীৱেশ্বৰ বৰুৱায়ে এই মহাবিদ্যালয় স্থাপন কৰিছিল আৰু ই গুৱাহাটী বিশ্ববিদ্যালয়ৰ অন্তৰ্ভুক্ত।

## ইতিহাস
জীৱেশ্বৰ বৰুৱাই পানবজাৰ বালিকা উচ্চতৰ মাধ্যমিক বিদ্যালয়ত চিত্ৰকলাৰ শিক্ষক হিচাপে কেৰিয়াৰ আৰম্ভ কৰে৷ সেই বিদ্যালয়তে তেওঁ এখন আৰ্ট স্কুল প্ৰতিষ্ঠা কৰে যদিও বিদ্যালয়খনক পূৰ্ণাংগ ৰূপ দিবলৈ সংগ্ৰাম কৰিবলগীয়া হয়৷

১৯৪৭ চনত বৰুৱাই পানবজাৰৰ ডন বস্কো বিদ্যালয়ত আৰ্ট স্কুলৰ প্ৰতিষ্ঠা কৰে৷ ১৯৪৮ চনৰ পৰা এই বিদ্যালয়ে অসম চৰকাৰৰ পৰা মাহেকীয়া পুঁজি লাভ কৰিবলৈ সক্ষম হয়৷   ১৯৫৯ চনৰ পৰা এই পুঁজিৰ বৃদ্ধি হয় আৰু লাখটকীয়াত অৱস্থিত ললিত কলা একাডেমীৰ সৈতে একেলগে মাহেকীয়া পুঁজিৰ নিয়মীয়াকৰণ হয়৷ এই ললিত কলা একাডেমীৰ ছেক্ৰেটেৰী হিচাপেও বৰুৱাই কাৰ্য্যনিৰ্বাহ কৰে৷  ১৯৫৮ চনত এই প্ৰতিষ্ঠানে পোনপ্ৰথমবাৰৰ বাবে দিল্লীত অনুষ্ঠিত ৰাষ্ট্ৰীয় প্ৰদৰ্শনীত অংশগ্ৰহণ কৰে৷ ইয়াৰ পিছত বৰুৱাৰ তত্বাবধানত ললিত কলা একাডেমীয়ে গুৱাহাটীতো চিত্ৰ প্ৰদৰ্শনি অনুষ্ঠিত কৰে৷  

বৰুৱাৰ মৃত্যুৰ পিছত এই ললিত কলা একাদেমী পৃথক হৈ স্বাধীনভাৱে চৰকাৰী চাৰু আৰু কাৰু কলা মহাবিদ্যালয় নামেৰে প্ৰসিদ্ধ হয়৷ প্ৰথমে এই মহাবিদ্যালয় গুৱাহাটীৰ শান্তিপুৰৰ ভাড়াঘৰ এখনত আছিল। ২০০৫ চনৰ ছেপ্টেম্বৰ মাহত অসমৰ মুখ্যমন্ত্ৰী তৰুণ গগৈয়ে ইয়াৰ বৰ্তমান চৌহদ গুৱাহাটীৰ বশিষ্ঠত উদ্বোধন কৰে৷
## অৱস্থান
গুৱাহাটী মহানগৰৰ বশিষ্ঠৰ বশিষ্ঠাশ্ৰম দেৱালয় পথত মহাবিদ্যালয়খন অৱস্থিত। ৩৭ নং ৰাষ্ট্ৰীয় ঘাইপথৰ বশিষ্ঠ চাৰিআলি চ‘কৰ পৰা মহাবিদ্যালয়লৈ ২ কিঃমি, আই.এছ.বি.টি.ৰ পৰা ১০ কিঃমি আৰু গুৱাহাটী ৰেল ষ্টেচনৰ পৰা প্ৰায় ১৮ কিঃমিঃ। লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰৰ পৰা মহাবিদ্যালয়ৰ দূৰত্ব প্ৰায় ৩০ কিঃমি।

## পাঠ্যক্ৰম
মহাবিদ্যালয়খনে পাঁচ বছৰীয়া কলাৰ সংযুক্ত পাঠ্যক্ৰমৰ সমাপ্ত কৰি ‘বেচ্চেলৰ অৱ ফাইন আৰ্টচ’ ডিগ্ৰী দিয়ে। পাঠ্যক্ৰমৰ প্ৰথম দুবছৰ হৈছে প্ৰাৰম্ভিক পাঠ্যক্ৰম আৰু পিছৰ তিনিবছৰত নিম্ন উল্লেষিত যিকোনো এটা বিষয়ত বিশেষজ্ঞৰ প্ৰশিক্ষণ দিয়ে,
*চিত্ৰ কলা
*প্ৰায়োগিক কলা
*ভাস্কৰ্য্য
*গ্ৰাফিক আৰ্ট

এই পাঠ্যক্ৰম সমূহ গুৱাহাটী বিশ্ববিদ্যালয়ৰ অন্তৰ্ভুক্ত।
## তথ্য উৎস

শ্ৰেণী:অসমৰ মহাবিদ্যালয়সমূহ
পুষ্পা ভূঞা

**পুষ্পা ভূঞা** (১৯৪৬–২০১৫) এগৰাকী ভাৰতীয় নৃত্যশিল্পী। তেওঁ মূলতঃ ভাৰতনাট্যম আৰু সত্ৰীয়া নৃত্য চৰ্চা কৰিছিল। তেওঁৰ অনবদ্য অৱদানৰ বাবে ভাৰত চৰকাৰে ২০০২ চনত তেওঁক পদ্মশ্ৰী বঁটাৰে সন্মানিত কৰে।

## শৈশৱ
পুষ্পা ভুঞাৰ জন্ম হৈছিল অসমৰ যোৰহাট জিলাত প্ৰায় ১৯৪৬ চনত। তেওঁৰ পিতৃ থানুৰাম নিয়মকৰা বৰা এগৰাকী প্ৰসিদ্ধ নৃত্যশিল্পী আছিল। পুষ্পা ভুঞাই শৈশৱত নিজৰ পিতৃৰ পৰাই নৃত্য শিক্ষা লাভ কৰে।

## কেৰিয়াৰ
১৯৫৬ চনত পুষ্পা ভুঞাই প্ৰসিদ্ধ গুৰু ৰুক্মিণী দেৱীৰ পৰা নৃত্য শিক্ষা লাভৰ অৰ্থে যোৰহাটৰ পৰা মাদ্ৰাজ (বৰ্তমানৰ চেন্নাই)লৈ যাত্ৰা কৰে। তেওঁ পৰৱৰ্ত্তী কালত গুৰু মানগুডি দ’ৰাইৰজা ( Mangudi Dorairaja) ৰ তত্ত্বাবধানত ভাৰতনাট্যমৰ আৰু গুৰু বিষ্ণু ভৈছালকাৰৰ পৰা কথক নৃত্যৰ প্ৰশিক্ষণ লয়। পুষ্পা ভুঞাই নিজেও ভালেসংখ্যক শিষ্যক নৃত্য শিক্ষা দিছিল।

পুষ্পা ভুঞাই ভাৰত আৰু বিদেশৰ বিভিন্ন ঠাইত নৃত্য প্ৰদৰ্শন কৰিছিল। তেওঁ অষ্ট্ৰেলিয়া আৰু ফ্ৰান্সত নৃত্যৰ শিক্ষানুষ্ঠান প্ৰতিষ্ঠা কৰিছিল। তেওঁ দুৰদৰ্শনৰ কেন্দ্ৰীয় অডিশ্যন সমিতিৰ সদস্যা আছিল। তেওঁৰ উদ্যোগতে গুৱাহাটীত পুষ্পাঞ্জলি সাংস্কৃতিক একাডেমী প্ৰতিষ্ঠা হয়।

## বঁটা আৰু সন্মান
* জীৱনজোৰা অৱদান বঁটা - নৰ্থ ইষ্ট টেলিভিছন
* পদ্মশ্ৰী (২০০২)- ভাৰত চৰকাৰ
* কমল কুমাৰী ৰাষ্ট্ৰীয় বঁটা, ২০১২

## তথ্য উৎস

## বাহ্যিক সংযোগ
* 

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া নৃত্যশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:কমল কুমাৰী ৰাষ্ট্ৰীয় বঁটা বিজয়ী
ওলন্দাজ ভাষা

**ওলন্দাজ ভাষা** মূলতঃ ইউৰোপৰ নেডাৰলেণ্ডচ আৰু বেলজিয়াম দেশত প্ৰচলিত ইণ্ডো-ইউৰোপীয়ান ভাষা পৰিয়ালৰ অন্তৰ্গত পশ্চিম জাৰ্মানীয় মূলৰ এক ভাষা। প্ৰায় ২.৩ কোটি লোকৰ ই মাতৃভাষা আৰু প্ৰায় ৫০ লাখ লোকৰ দ্বিতীয় ভাষা। ওলন্দাজ ভাষা নেডাৰলেণ্ডচৰ একমাত্ৰ চৰকাৰী ভাষা হোৱাৰ লগতে বেলজিয়াম, ছুৰিনাম, আৰুবা, কুৰাকাঅ’, আৰু ছিণ্ট মাৰ্টেনত অধিকাৰীক স্থিতি লাভ কৰিছে। ইংৰাজী ভাষা আৰু জাৰ্মান ভাষাৰ পাছতে ওলন্দাজ ভাষা বহুলভাৱে প্ৰচলিত তৃতীয় জাৰ্মানীয় মূলৰ ভাষা। ইংৰাজী ভাষাত ইয়াক ডাটচ্‌ (Dutch) নামেৰে আৰু ওলন্দাজ ভাষাত ইয়াক নেডাৰ্লাণ্ট্‌চ্‌ (Nederlands) নামেৰে জনা যায়। 

## প্ৰচলন
নেডাৰলেণ্ডচৰ মূল ভূখণ্ডৰ বাহিৰে ওলন্দাজ ভাষাৰ প্ৰচলন বেলজিয়ামৰ উত্তৰাঞ্চলত আছে। বেলজিয়ামত প্ৰচলিত ওলন্দাজ ভাষাৰ এই উপভাষাটো ফ্লেমিচ্‌ নামেৰে জনা যায়। বৃহত্তৰ নেডাৰলেণ্ডচ সাম্ৰাজ্যৰ অন্তৰ্গত আৰুবা, কুৰাকাঅ’, আৰু ছিণ্ট মাৰ্টেনত ওলন্দাজ ভাষাৰ প্ৰচলন আছে। দক্ষিণ আমেৰিকাৰ দেশ ছুৰিনামতো এই ভাষাৰ বহুল প্ৰচাৰ আছে। নগণ্য পৰিমাণৰ ওলন্দাজ ভাষিক সংখ্যালঘু ফ্ৰান্স, জাৰ্মানী আৰু ইণ্ডোনেছিয়াত বাস কৰে। আনহাতে আমেৰিকা যুক্তৰাষ্ট্ৰ, কানাডা আৰু অষ্ট্ৰেলিয়াত প্ৰায় ৫০ লাখ ওলন্দাজ ভাষী প্ৰবাসীয়ে বাস কৰে। দক্ষিণ আফ্ৰিকা আৰু নামিবিয়াৰ প্ৰায় ১.৬ কোটি লোকৰ মাতৃভাষা আফ্ৰিকান্স ভাষা ওলন্দাজ ভাষাৰ পৰা বিকশিত এক কন্যা ভাষা। এই দুই ভাষাৰ ভাষিকসকলে ইজনে সিজনৰ কথা বুজিব পাৰে। 

## লিপি
ওলন্দাজ ভাষা ৰোমান লিপিত লিখা হয়। ইংৰাজী আৰু জাৰ্মান ভাষাৰ সৈতে ইয়াৰ যথেষ্ট সাদৃশ্য আছে। ভাষাটোৰ শব্দকোষৰ প্ৰায় ২০% জাৰ্মানীয় মূলৰ আৰু প্ৰায় ৬.৮% ফৰাচী মূলৰ। 

## লগতে চাওক
* জিলেণ্ডিক, ওলন্দাজ ভাষাৰ এক উপভাষা

## তথ্য সংগ্ৰহ

## বাহ্যিক সংযোগ

*

শ্ৰেণী:ভাষা
শ্ৰেণী:ইউৰোপৰ ভাষা
খাদ্য আৰু কৃষি সংস্থা

**ৰাষ্ট্ৰসংঘৰ খাদ্য আৰু কৃষি সংস্থা** বা **এফ এ অ**' হৈছে ৰাষ্ট্ৰসংঘৰ এটা বিশেষ সংস্থা। বিশ্বত ক্ষুধাক জয় কৰিবলৈ চলোৱা প্ৰচেষ্টাত আন্তঃৰ্জাতিক স্তৰত ই নেতৃত্ব দিয়ে। উন্নত আৰু উন্নয়নশীল দেশ উভয়ৰ বাবে খাদ্য আৰু কৃষি সংস্থায়ে এক নিৰপেক্ষ মঞ্চ হিচাপে কাম কৰে আৰু ইয়াত সকলোৱে সমানভাৱে নীতি আলোচনা কৰে। 

খাদ্য আৰু কৃষি সংস্থায়ে জ্ঞান আৰু তথ্যৰ এক উৎস হিচাপে উন্নয়নশীল দেশসমূহক কৃষিৰ আধুনিকৰণ আৰু উন্নয়ন, বন আৰু মৎস্য উৎপাদন প্ৰক্ৰিয়াত সহায় আগবঢ়ায়। ইয়াৰ জৰিয়তে ই পৃথিৱীত সুপুষ্টি আৰু খাদ্য সুৰক্ষা নিশ্চিত কৰিবলৈ চেষ্টা কৰে। ইয়াৰ নীতিবাক্য হৈছে লেটিন ভাষাত ** যাৰ আক্ষৰিক অৰ্থ *সকলোৰে বাবে খাদ্য হওক*। ২০১৮ চনৰ আগষ্ট মাহৰলৈকে ইয়াৰ সদস্যৰ সংখ্যা ১৯৭। ইয়াৰে ভিতৰত ইউৰোপিয়ান ইউনিয়ন এক সদস্য সংস্থা হিচাপে,নিউ আৰু কুক দ্বীপপুঞ্জ নিউজিলেণ্ডৰ সৈতে আৰু ফেৰ' দ্বীপপুঞ্জ আৰু টোকেলাউ সহযোগী সদস্য।

খাদ্য আৰু কৃষি সংস্থাৰ বৰ্তমান সচিব প্ৰধান হৈছে ব্ৰাজিলৰ জছ গ্ৰাজিয়ান' ডা ছিলভা। ইয়াৰ মুখ্য কাৰ্যালয় ইটালী দেশৰ ৰাজধানী ৰোমত অৱস্থিত।

## তথ্য উৎস

## বাহ্যিক সংযোগ

* Aquastat খাদ্য আৰু কৃষি সংস্থাৰ গোলকীয় পানীৰ ব্যৱহাৰৰ তথ্য

শ্ৰেণী:আন্তঃৰাষ্ট্ৰীয় সংস্থা
শ্ৰেণী:ৰাষ্ট্ৰসংঘ
বড়োলেণ্ড ক্ষেত্ৰীয় পৰিষদ

**বড়োলেণ্ড ক্ষেত্ৰীয় পৰিষদ** বা **বড়োলেণ্ড টেৰিটৰিয়েল কাউন্সিল** চমুকৈ **বিটিচি** অসমৰ এক স্বায়ত্বশাসিত অঞ্চলৰ পৰিষদ। অসমৰ বড়োলেণ্ড অঞ্চলত শাসন কাৰ্য সম্পাদন কৰিবলৈ এই পৰিষদৰ গঠন কৰা হয়। ২০০৩ চনৰ ১০ ফেব্ৰুৱাৰী তাৰিখে এই পৰিষদ স্থাপন কৰা হয়। ইয়াত মুঠ ৪৬জন কাৰ্যকৰী সদস্য আছে আৰু প্ৰত্যেকৰে নিজ সমষ্টি আছে। বড়োলেণ্ড ক্ষেত্ৰীয় পৰিষদৰ অন্তৰ্গত অঞ্চলক চৰকাৰী ভাবে *বড়োলেণ্ড ক্ষেত্ৰীয় অঞ্চল* বা *বড়োলেণ্ড টেৰিটৰিয়েল ৰিজিয়ন* চমুকৈ **বিটিআৰ** বোলে। বৰ্তমান বড়োলেণ্ড ক্ষেত্ৰীয় পৰিষদৰ মুখ্য কাৰ্যবাহী সদস্য হৈছে ইউপিপিএল দলৰ প্ৰমোদ বড়ো আৰু উপ-মুখ্য কাৰ্যবাহী সদস্য হৈছে গোবিন্দ বসুমতাৰী। ইয়াৰ মুখ্য কাৰ্যালয় কোকৰাঝাৰৰ বড়োফা নগৰত অৱস্থিত।

বড়োলেণ্ড ক্ষেত্ৰীয় জিলাসমূহত মুঠ চাৰিখন জিলা আছে। সেইকেইখন হ'ল, কোকৰাঝাৰ জিলা, বাক্সা জিলা, ওদালগুৰি জিলা আৰু চিৰাং জিলা। এই জিলা সমূহ পূৰ্বৰ কোকৰাঝাৰ জিলা, বঙাইগাঁও জিলা, বৰপেটা জিলা, নলবাৰী জিলা, কামৰূপ জিলা, দৰং জিলা আৰু শোণিতপুৰ জিলাৰ কিছু কিছু অংশৰে গঠিত। এই অঞ্চলৰ মুঠ মাটিকালি ৮,৮২২ বৰ্গ কিলোমিটাৰ অৰ্থাৎ অসমৰ মুঠ মাটিকালিৰ ১১%। এই অঞ্চলত বহুতো সংৰক্ষিত জনজাতীয় অঞ্চল আছে। ভাৰতৰ সংবিধানৰ ষষ্ঠ অনুসূচীত সংশোধনৰ জৰিয়তে ইয়াৰ স্থাপন কৰা হৈছিল।

এই অঞ্চল ভাৰতৰ আন অঞ্চলৰ তুলনাত অলপ পিছপৰা। অঞ্চলটোৰ মূল অৰ্থনীতি কৃষিভিত্তিক।

## ধৰ্ম আৰু ভাষা

## চিত্ৰ-বীথিকা

BTC secretariat.jpg|বড়োলেণ্ড প্ৰদেশীয় পৰিষদৰ সচিবালয়ৰ তোৰণ 



## তথ্য উৎস

শ্ৰেণী:বড়োলেণ্ড
শ্ৰেণী:অসমৰ প্ৰশাসন
শ্ৰেণী:অসমৰ স্বায়ত্বশাসিত পৰিষদ
এণ্টনিও গুটেৰেছ

**এণ্টনিও মেনুৱেল ডে অলিভেইৰা গুটেৰেছ**(; ; জন্ম ৩০ এপ্ৰিল ১৯৪৯) এগৰাকী পৰ্তুগীজ কূটনীতিবিদ আৰু ৰাজনীতিজ্ঞ। তেওঁ বৰ্তমান ৰাষ্ট্ৰসংঘৰ নৱম সচিব প্ৰধান। ইয়াৰ আগতে তেওঁ ২০০৫ চনৰ পৰা ২০১৫ চনলৈ শৰণাৰ্থী সকলৰ বাবে ৰাষ্ট্ৰসংঘৰ দশম উচ্চায়ুক্ত আছিল।

তেওঁ ১৯৯৫ চনৰ পৰা ২০০২ চনলৈ পৰ্টুগালৰ প্ৰধানমন্ত্ৰী আছিল। লগতে ১৯৯২ চনৰ পৰা ২০০২ চনলৈ তেওঁ পৰ্টুগালৰ ছচিয়েলিষ্ট পাৰ্টিৰ সচিব প্ৰধান আছিল। তেওঁ ১৯৯৯ চনৰ পৰা ২০০৫ চনলৈ ছচিয়েলিষ্ট ইণ্টাৰনেছনেলৰ অধ্যক্ষ হিচাপেও কাৰ্য নিৰ্বাহ কৰিছিল।

২০১২ আৰু ২০১৪ চনৰ ৰাজহুৱা ভোটত তেওঁক পৰ্তুগীজ নাগৰিক সকলে পূৰ্বৱৰ্তী ৩০ বছৰৰ ভিতৰত সৰ্বশ্ৰেষ্ঠ প্ৰধানমন্ত্ৰী হিচাপে চয়ন কৰিছিল।
## বঁটা আৰু সন্মান

### সন্মান
#### পৰ্তুগীজ
* :  অৰ্ডাৰ অফ খ্ৰীষ্টৰ গ্ৰেণ্ড ক্ৰচ (৯ জুন ২০০২)
* :  অৰ্ডাৰ অফ লিবাৰ্টীৰ গ্ৰেণ্ড ক্ৰচ (২ ফেব্ৰুৱাৰী ২০১৬)

#### বিদেশী
* :  অৰ্ডাৰ অফ লিওপল্ডৰ গ্ৰেণ্ড কৰ্দন (৯ অক্টোবৰ ২০০০)
* :  অৰ্ডাৰ অফ ছাউথাৰ্ন ক্ৰচৰ গ্ৰেণ্ড ক্ৰচ (২৩ জুলাই ১৯৯৬)
* :  গ্ৰেণ্ড ক্ৰচ অফ মেৰিটৰ গ্ৰেণ্ড ক্ৰচ (৩০ ছেপ্টেম্বৰ ২০০১)
* :  অৰ্ডাৰ অফ এমিলকাৰ কাবৰালৰ প্ৰথম ডিগ্ৰী (২৭ এপ্ৰিল ২০০১)
* :  নেছনেল অৰ্ডাৰ অফ মেৰিটৰ গ্ৰেণ্ড ক্ৰচ (৪ ফেব্ৰুৱাৰী ২০০২)
* :  অৰ্ডাৰ অফ অনাৰ ৰ গ্ৰেণ্ড ক্ৰচ (১৭ মাৰ্চ ২০০০)
* :  অৰ্ডাৰ অফ মেৰিট অফ ইটালীয়ান ৰিপাব্লিকৰ গ্ৰেণ্ড ক্ৰচ (৩ ডিচেম্বৰ ২০০১)
* :  অৰ্ডাৰ অফ ৰাইজিং চানৰ গ্ৰেণ্ড কৰ্দন (২০০২)
* :  অৰ্ডাৰ অফ দা এজটেক ঈগলৰ ছশ অফ স্পেচিয়েল কেটেগৰী (২ জুলাই ১৯৯৯)
* :  অৰ্ডাৰ অফ মেৰিট অফ দা ৰিপাব্লিক অফ পলেণ্ডৰ গ্ৰেণ্ড ক্ৰচ (২২ ছেপ্টেম্বৰ ১৯৯৭)
* :  অৰ্ডাৰ অফ চাৰ্লছ তৃতীয়ৰ গ্ৰেণ্ড ক্ৰচ (৮ ছেপ্টেম্বৰ ২০০০)
* : কলাৰ অফ দা অৰ্ডাৰ অফ ইজাবেলা দা কেথলিক (১৪ জুন ২০০২)
* : অৰ্ডাৰ অফ দা ৰিপাব্লিকৰ গ্ৰেণ্ড কৰ্দন (২০০২)
* :  অৰ্ডাৰ অফ দা অৰিয়েণ্টেল ৰিপাব্লিক অফ উৰুগুৱেৰ গ্ৰেণ্ড অফিচাৰ (১০ ডিচেম্বৰ ১৯৯৮)

### সন্মানীয় ডিগ্ৰী
* ২০১০ – সন্মানীয় ডক্টৰেট, বেইৰা ইণ্টাৰিয়ৰ বিশ্ববিদ্যালয়
*২০১৪ –সন্মানীয় ডক্টৰেট, মেজি বিশ্ববিদ্যালয়
*২০১৬ –সন্মানীয় ডক্টৰেট অফ ল', কাৰ্লিটন বিশ্ববিদ্যালয়
* ২০১৬ – সন্মানীয় ডক্টৰেট, কইমব্ৰা বিশ্ববিদ্যালয়
* ২০১৬ – সন্মানীয় ডক্টৰেট, ইউৰোপীয়ান উনিভাৰ্চিটি অফ মাদ্ৰিদ
* ২০১৭ – সন্মানীয় ডক্টৰেট, ছাউথ কেৰলীনা বিশ্ববিদ্যালয়

### অন্যান্য বঁটা
* ২০০৫ – বছৰশ্ৰেষ্ঠ ব্যক্তিত্ব এছচিয়াছাও দে ইম্পাৰেন্সাসা ইষ্ট্ৰাগেইৰা ইম পৰ্টুগাল
* ২০০৭ – ফ্ৰিদম বঁটা
* ২০০৯ – কালষ্ট গুলবেনকীয়ান আন্তৰ্জাতিক বঁটা (মধ্যপ্ৰাচ্যৰ শান্তি গৱেষণা প্ৰতিষ্ঠানৰ সৈতে যুটীয়াভাবে)
*২০০৯ – ফৰ্বছ তালিকাৰ বিশ্বৰ সৰ্বশ্ৰেষ্ঠ ক্ষমতাশালী ব্যক্তি
* ২০১৫ – ডব্লিউ. এভাৰেল হাৰৰিমান ডেম'ক্ৰেচী বঁটা
* ২০১৫ – দা নেচনেল জাৰ্মান চাষ্টেনিবিলিটি বঁটা
## তথ্য উৎস

## বাহ্যিক সংযোগ

* এণ্টনিও গুটেৰেছৰ চৰকাৰী ৱেবচাইট - ৰাষ্ট্ৰসংঘৰ সচিব প্ৰধান
* এণ্টনিও গুটেৰেছৰ চৰকাৰী ৱেবচাইট in Gov.pt 
* 

শ্ৰেণী:পৰ্তুগালৰ ব্যক্তি
শ্ৰেণী:ৰাজনীতিবিদ
শ্ৰেণী:কূটনীতিবিদ
লেটিন ভাষা

**লেটিন ভাষা** (Latin: ) ইন্দো-ইউৰোপীয় ভাষাৰ অন্তৰ্গত ইটালীক শাখাৰ এক শাস্ত্ৰীয় ভাষা। লেটিন বৰ্ণমালা ইষ্ট্ৰোস্কেন আৰু গ্ৰীক বৰ্ণমালাৰ পৰা উদ্ভৱ হৈছে। 

লেটিন প্ৰথমতে ৰোম আৰু আৰু ইয়াৰ আশে-পাশে লেটিয়াম নামেৰে প্ৰচলিত আছিল। ৰোমান গণতন্ত্ৰৰ শক্তি বিস্তাৰৰ লগে লগে ই এক প্ৰভাৱশালী ভাষালৈ পৰিনীত হয়। প্ৰথমে ই ইটালী আৰু পিছলৈ গোটেই ৰোমান সাম্ৰাজ্যত বিয়পি পৰে। বিৰূপীত লেটিন ভাষা ৰোমাঞ্চ ভাষালৈ বিকশিত হয়। সেই সমূহ হ'ল ইটালীয়ান ভাষা, পৰ্তুগীজ ভাষা, স্পেনীছ ভাষা, ফৰাচী ভাষা, আৰু ৰোমানিয়ান ভাষা। লেটিন, গ্ৰীক আৰু ফ্ৰেন্স ভাষাৰ বহু শব্দয়ে ইংৰাজী শব্দসম্ভাৰ টনকিয়াল কৰিছে। তাৰে ভিতৰত লেটিন আৰু গ্ৰীক শব্দ মূল সমূহ ইংৰাজী ভাষাত সূত্ৰ, জীৱবিজ্ঞান, বিজ্ঞান, ঔষধ আৰু আইনী বিষয়ত ব্যৱহাৰ হয়। 

৭৫ খ্ৰীষ্টপূৰ্বত ৰোমান গণতন্ত্ৰয়ে পুৰণি লেটিনক বিধিসন্মতভাবে শাস্ত্ৰীয়কৰণ কৰে। বৰ্তমান লেটিন বিশ্বৰ বহুতো শৈক্ষিক প্ৰতিষ্ঠানত প্ৰাথমিক, মাধ্যমিক আৰু উচ্চ মাধ্যমিক স্তৰত শিকোৱা হয়। ই ৰোমান কেথলিক গীৰ্জা সমূহ আৰু হলি চিৰ চৰকাৰী ভাষা। 
## তথ্য উৎস

## বাহ্যিক সংযোগ

### ভাষা সঁজুলি
*  Searches Lewis & Short's *A Latin Dictionary* and Lewis's *An Elementary Latin Dictionary*. Online results.
*  Search on line Latin-English and English-Latin dictionary with complete declension or conjugation. Online results.
*  Identifies the grammatical functions of words entered. Online results.
*  Identifies the grammatical functions of all the words in sentences entered, using Perseus.
*  Displays complete conjugations of verbs entered in first-person present singular form.
*  Displays conjugation of verbs entered in their infinitive form.
*  Identifies Latin words entered. Translates English words entered.
*  Combines Whittakers Words, Lewis and Short, Bennett's grammar and inflection tables in a browser addon.
* 
* 
* "Classical Language Toolkit " (CLTK). A Natural Language Processing toolkit for Python offering a variety of functionality for Latin and other classical languages.

### শিক্ষা
* Latin Lessons  (free online through the Linguistics Research Center  at UT Austin)
* Free 47-Lesson Online Latin Course, Learnlangs
* Learn Latin Grammar, vocabulary and audio
* Latin Links and Resources, Compiled by Fr. Gary Coulter
* 
*  (a course in ecclesiastical Latin).
* 
* Beginners' Latin on The National Archives (United Kingdom)

### ব্যাকৰণ আৰু অধ্যয়ন
* 
* 
* 

### ফনেটিক
* 

### লেটিন ভাষাৰ বাতৰিকাকত
* Ephemeris, online Latin newspaper
* Nuntii Latini, from Finnish YLE Radio 1
* News in Latin, Radio Bremen
* Classics Podcasts in Latin and Ancient Greek, Haverford College
* Latinum Latin Language course and Latin Language YouTube Index

### লেটিন ভাষাৰ অনলাইন সমাজ
* Grex Latine Loquentium (Flock of those Speaking Latin)
* Circulus Latinus Interretialis  (Internet Latin Circle)
* Latinitas Foundation, at the Vatican

শ্ৰেণী:ভাষা
শ্ৰেণী:ইউৰোপৰ ভাষা
অসমৰ স্বায়ত্বশাসিত পৰিষদ আৰু উন্নয়ন পৰিষদসমূহৰ তালিকা

প্ৰশাসনৰ সুবিধাৰ বাবে ভাৰতত স্বায়ত্বশাসনৰ ব্যৱস্থা আছে। চৰকাৰত স্থানীয় জনজাতীয় লোকৰ প্ৰত্যক্ষ যোগদানৰ বাবে ভাৰতৰ সংবিধানৰ ষষ্ঠ অনুসূচীৰ আধাৰণত কিছুমান স্বায়ত্বশাসিত পৰিষদ গঠন কৰা হয়। ভাৰতত কেন্দ্ৰীয় চৰকাৰে স্থাপন কৰা স্বায়ত্বশাসিত অঞ্চল সমূহ সংবিধানৰ ষষ্ঠ অনুসূচীৰ আধাৰত ক্ষমতা লাভ কৰে। সেইদৰে ৰাজ্যচৰকাৰেও জনজাতীয় লোক সকলৰ বাবে স্বায়ত্বশাসিত পৰিষদৰ গঠন কৰে। জনজাতীয় লোকসকলৰ সামাজিক, আৰ্থিক, শৈক্ষিক, নৃগোষ্ঠীয় আৰু সাংস্কৃতিক উন্নয়নৰ বাবে এই পৰিষদ সমূহ গঠন কৰা হয়।

## স্বায়ত্বশাসিত পৰিষদ
সংবিধানৰ ষষ্ঠ অনুসূচী অনুসৰি অসমত মুঠ তিনিখন স্বায়ত্বশাসিত পৰিষদ আছে। 
সেইকেইখন হল, 
# বড়োলেণ্ড ক্ষেত্ৰীয় পৰিষদ
# উত্তৰ কাছাৰ পাৰ্বত্য স্বায়ত্বশাসিত পৰিষদ, আৰু 
# কাৰ্বি আংলং স্বায়ত্বশাসিত পৰিষদ
ইয়াৰোপৰি অসম চৰকাৰে জনজাতীয় লোকৰ উন্নয়নৰ বাবে মুঠ ছয়খন স্বায়ত্ত্বশাসিত পৰিষদ গঠন কৰিছে। সেইকেইখন হ'ল,
# ৰাভা হাচং স্বায়ত্বশাসিত পৰিষদ
# মিচিং স্বায়ত্বশাসিত পৰিষদ
# তিৱা স্বায়ত্বশাসিত পৰিষদ
# দেউৰী স্বায়ত্বশাসিত পৰিষদ
# ঠেঙাল কছাৰী স্বায়ত্বশাসিত পৰিষদ
# সোনোৱাল কছাৰী স্বায়ত্বশাসিত পৰিষদ

## উন্নয়ন পৰিষদjonmonisarania
অসম চৰকাৰে অসমৰ পিছপৰা সম্প্ৰদায়ৰ সকলৰ বাবে কিছুমান উন্নয়ন পৰিষদ গঠন কৰিছে। পিছপৰা সম্প্ৰদায়ৰ আৰ্থসমাজিক উন্নয়ন এই পৰিষদ সমূহৰ মূল লক্ষ্য। ক্ষমতা আৰু দায়িতৰ বিকেন্দ্ৰীকৰণৰ জৰিয়তে এই পৰিষদ সমূহৰ উন্নয়নৰ সুবিধা কৰি দিয়া হয়। বিভিন্ন চৰকাৰী আঁচনি আৰু প্ৰকল্পসমূহ নিজ নিজ পৰিষদত সুচাৰুভাৱে ৰূপায়ণ কৰা এই পৰিষদ সমূহৰ অন্যতম উদ্দেশ্য। প্ৰতিখন উন্নয়ন পৰিষদত ১৫ জনৰ পৰা ২৫ জন সদস্য আৰু এজন অধ্যক্ষ থাকে। অসমত বৰ্তমান ৩৩ খন উন্নয়ন পৰিষদ আছে। সেইকেইখন হ'ল, 
# মৰাণ উন্নয়ন পৰিষদ 
# মটক উন্নয়ন পৰিষদ 
# মাইমল উন্নয়ন পৰিষদ 
# মৰিয়া উন্নয়ন পৰিষদ 
# গোৰ্খা উন্নয়ন পৰিষদ 
# চুতীয়া উন্নয়ন পৰিষদ 
# আদিবাসী উন্নয়ন পৰিষদ 
# নাথ যোগী উন্নয়ন পৰিষদ 
# কোঁচ ৰাজবংশী উন্নয়ন পৰিষদ 
# বিষ্ণুপুৰীয়া মণিপুৰী উন্নয়ন পৰিষদ 
# টাই আহোম উন্নয়ন পৰিষদ 
# মেছ কছাৰী উন্নয়ন পৰিষদ 
# মণিপুৰী উন্নয়ন পৰিষদ 
# সাধাৰণ জাতি উন্নয়ন পৰিষদ 
# চিংফৌ (মান টাই) উন্নয়ন পৰিষদ 
# আমৃ কাৰ্বি উন্নয়ন পৰিষদ 
# শৰণীয়া কছাৰী উন্নয়ন পৰিষদ 
# বৰাক উপত্যকা পাৰ্বত্য জনজাতি উন্নয়ন পৰিষদ 
# চাহ জনজাতি উন্নয়ন পৰিষদ 
# অনুসূচীত জাতি উন্নয়ন পৰিষদ 
# চাউদাং উন্নয়ন পৰিষদ 
# মদাহী উন্নয়ন পৰিষদ 
# কুমাৰ উন্নয়ন পৰিষদ 
# হাজং উন্নয়ন পৰিষদ 
# চুট উন্নয়ন পৰিষদ 
# গৰীয়া উন্নয়ন পৰিষদ 
# বৰ্মন কছাৰী উন্নয়ন পৰিষদ 
# কাৰ্বি আংলঙৰ বাহিৰে আন ঠাইত বাস কৰা কাৰ্বি মানুহৰ বাবে উন্নয়ন পৰিষদ 
# হিন্দীভাষী উন্নয়ন পৰিষদ 
# বাংলাভাষী উন্নয়ন পৰিষদ 
# জ্বলহা উন্নয়ন পৰিষদ 
# ব্ৰাহ্মণ উন্নয়ন পৰিষদ 
# কলিতা উন্নয়ন পৰিষদ

## তথ্য উৎস

শ্ৰেণী:অসমৰ প্ৰশাসন
তিৰহুতা লিপি

**তিৰহুতা লিপি** বা **মিথিলাক্ষৰ** হৈছে মৈথিলী ভাষা লিখিবৰ বাবে ব্যৱহাৰ কৰা এক লিপি। এই লিপিটোৰ বিকাশ ১০ম শতিকাত বৰ্তমান বিহাৰৰ মিথিলা অঞ্চল আৰু নেপালৰ তৰাই অঞ্চলত হয় বুলি অনুমান কৰা হৈছে। তিৰহুতা লিপিৰ প্ৰাচীনতম ব্যৱহাৰৰ নমুনা ৯৫০ খৃষ্টাব্দৰ বিহাৰৰ সহোদৰা মন্দিৰত পোৱা গৈছে। তিৰহুতা লিপিৰ যথেষ্ট সাদৃশ্য অসমীয়া লিপি আৰু বঙালী লিপিৰ সৈতে দেখা যায়। মৈথিলী ভাষী অধিকাংশ লোকে ভাষাটো লিখিবৰ বাবে বৰ্তমান তিৰহুতা লিপিৰ সলনি দেৱনাগৰী লিপি ব্যৱহাৰ কৰে। 
thumb|১২ শতিকাৰ শিলালিপিত তিৰহুতা লিপিৰ ব্যৱহাৰ

## বৰ্ণমালা
### স্বৰবৰ্ণ

### ব্যঞ্জনবৰ্ণ

### সংখ্যা

## ইউনিক’ড
ইউনিক’ডৰ ২০১৪ চনৰ জুনত প্ৰকাশিত ৭.০ সংস্কৰণত তিৰহুতা লিপিক অন্তৰ্ভুক্ত কৰা হয়। তিৰহুতা লিপিৰ ইউনিক’ড ব্লকটো অসমীয়া-বঙালী লিপিৰ পৰা পৃথক আৰু ই U+11480 ৰ পৰা U+114DF ক'ড বিন্দুলৈ বিয়পি আছে। 

## তথ্যসূত্ৰ

শ্ৰেণী:লিপি
দেউৰী স্বায়ত্বশাসিত পৰিষদ

**দেউৰী স্বায়ত্ত্বশাসিত পৰিষদ** অসমৰ এক স্বায়ত্ত্বশাসিত অঞ্চলৰ পৰিষদ। দেউৰী জনগোষ্ঠীৰ উন্নয়ন আৰু স্বায়ত্ত্ব শাসনৰ বাবে অসম চৰকাৰে ২০০৫ চনত এই পৰিষদ গঠনৰ অধিসূচনা জাৰি কৰিছিল। ২০০৭ চনত অসম চৰকাৰে এই পৰিষদ গঠন কৰে। দেউৰী জনজাতিৰ অৰ্থনৈতিক, শৈক্ষিক, সামাজিক, সাংস্কৃতিক আৰু নৃগোষ্ঠীয় উন্নয়নৰ বাবে এই পৰিষদে কাম কৰে। 

ইয়াৰ বৰ্তমান মুখ্য কাৰ্যবাহী বিষয়া ভৈৰব দেউৰী আৰু পৰিষদৰ মুখ্য কাৰ্যালয় লখিমপুৰ জিলাৰ নাৰায়ণপুৰৰ ভীমবৰ দেউৰী নগৰত অৱস্থিত। 

যোৰহাট, মাজুলী, নগাঁও, শিৱসাগৰ, চৰাইদেউ, ডিব্ৰুগড়, তিনিচুকীয়া, ধেমাজি, শোণিতপুৰ আৰু লখিমপুৰ জিলাৰ কিছু কিছু অংশৰে দেউৰী স্বায়ত্ত্বশাসিত পৰিষদ গঠিত। এই অঞ্চলত বাস কৰা দেউৰী জনগোষ্ঠীৰ লোকৰ দীৰ্ঘদিনীয়া অভাৱ অভিযোগৰ অন্তত এই পৰিষদ গঠন কৰা হৈছিল। 

এই পৰিষদৰ প্ৰথম পৰিষদীয় সাধাৰণ নিৰ্বাচন ২০১৩ চনত হৈছিল।
## ইতিহাস
২০০৫ চনত অসম চৰকাৰ আৰু দেউৰী জনগোষ্ঠীৰ প্ৰতিনিধি সকলৰ মাজৰ চুক্তি অনুসৰি দেউৰী স্বায়ত্ত্বশাসিত পৰিষদ গঠন কৰা হৈছিল। দেউৰী জনজাতী অধ্যুষিত অঞ্চলৰ স্বায়ত্ত্ব শাসনৰ বাবে এই পৰিষদ গঠন কৰা হৈছিল। ২০০৭ চনত পৰিষদৰ প্ৰথম নিৰ্বাচন হৈছিল। 
## গঠন
### স্বায়ত্ত্বশাসিত পৰিষদ
দেউৰী স্বায়ত্ত্বশাসিত পৰিষদৰ মুঠ সদস্যৰ সংখ্যা ২০ গৰাকী। ইয়াৰে ১৮ গৰাকী সদস্যৰ বাবে নিৰ্বাচন অনুষ্ঠিত হয়। বাকী দুগৰাকী অসম চৰকাৰে মনোনীত কৰে। মুঠ সদস্যপদৰ ৯খন এখন অনুসূচীত জনজাতিৰ আৰু ৩খন মহিলাৰ বাবে সংৰক্ষিত। পৰিষদৰ বৰ্তমান মুখ্য কাৰ্যবাহী বিষয়া মাধৱ দেউৰী।
### গাঁও পৰিষদ
পৰিষদৰ অন্তৰ্ভুক্ত গাঁও সমূহত একোখনকৈ গাঁও পৰিষদ আছে। প্ৰতিখন গাঁও পৰিষদৰ মুঠ সদস্যৰ সংখ্যা ১০ গৰাকী। ইয়াৰে ন্যূনতম পাঁচ গৰাকী সদস্য দেউৰী সমাজৰ লোক আৰু এগৰাকী মহিলা হোৱা বাঞ্ছনীয়। প্ৰতিখন গাঁও পৰিষদৰ এজন অধ্যক্ষ থাকে।
## তথ্য উৎস

## বাহ্যিক সংযোগ
* স্বায়ত্ত্বশাসিত পৰিষদ

শ্ৰেণী:অসমৰ প্ৰশাসন
শ্ৰেণী:অসমৰ স্বায়ত্ত্বশাসিত পৰিষদ
ৰাভা হাচং স্বায়ত্বশাসিত পৰিষদ

**ৰাভা হাচং স্বায়ত্বশাসিত পৰিষদ** অসমৰ এক স্বায়ত্বশাসিত অঞ্চলৰ পৰিষদ। ৰাভা জনগোষ্ঠীৰ উন্নয়ন আৰু স্বায়ত্ব শাসনৰ বাবে অসম চৰকাৰে ১৯৯৫ চনত এই পৰিষদ গঠনৰ অধিসূচনা জাৰি কৰিছিল। ২০০৫ চনত অসম চৰকাৰে এই পৰিষদ গঠন কৰে। ৰাভা জনজাতিৰ অৰ্থনৈতিক, শৈক্ষিক, সামাজিক, সাংস্কৃতিক আৰু নৃগোষ্ঠীয় উন্নয়নৰ বাবে এই পৰিষদে কাম কৰে। 

ইয়াৰ মুখ্য কাৰ্যালয় গোৱালপাৰা জিলাৰ দুধনৈত অৱস্থিত। 

কামৰূপ জিলাৰ ৰাণীৰ পৰা প্ৰায় গোটেই গোৱালপাৰা জিলালৈ ৰাভা হাচং স্বায়ত্বশাসিত পৰিষদৰ অধীনত। এই অঞ্চলত বাস কৰা ৰাভা জনগোষ্ঠীৰ লোকৰ দীৰ্ঘদিনীয়া অভাৱ অভিযোগৰ অন্তত এই পৰিষদ গঠন কৰা হৈছিল।

এই পৰিষদৰ প্ৰথম পৰিষদীয় সাধাৰণ নিৰ্বাচন ২০১৩ চনত হৈছিল।

## তথ্য উৎস

## বাহ্যিক সংযোগ
* ৰাভা হাচং স্বায়ত্বশাসিত পৰিষদ

শ্ৰেণী:অসমৰ প্ৰশাসন
শ্ৰেণী:অসমৰ স্বায়ত্বশাসিত পৰিষদ
ভাৰতীয় ষ্টেট বেংক

**ভাৰতীয় ষ্টেট বেংক** (চমুকৈ **এছ বি আই**) দক্ষিণ এছিয়াৰ আটাইতকৈ ডাঙৰ ব্যৱসায়িক বেংক। ই আন্তৰ্জাতিক ৰাজহুৱা খণ্ডৰ বিত্তীয় প্ৰতিষ্ঠান। ইয়াৰ মুখ্য কাৰ্যালয় মহাৰাষ্ট্ৰৰ মুম্বাইত অৱস্থিত। ২০১৭ চনৰ ফৰ্চুন গ্লোৱেল ৫০০ ৰ ৰেংকিঙত ভাৰতীয় ষ্টেট বেংক ২১৬তম স্থান লাভ কৰে। ই ভাৰতৰ সৰ্ববৃহৎ বেংক। ভাৰতীয় বজাৰত সম্পত্তিৰ হিচাপত ইয়াৰ অংশ ২৩% আৰু ঋণ আৰু জমা টকাৰ বজাৰত এক চতুৰ্থাংশ।

এই বেংক ১৮০৬ চনত বেংক অফ কলিকতা হিচাপে স্থাপিত হৈছিল। ভাৰতীয় ষ্টেট বেংক ভাৰত উপমহাদেশৰ আটাইতকৈ পুৰণি বিত্তীয় প্ৰতিষ্ঠান। পিছলৈ ব্ৰিটিছ ভাৰতৰ বেংক অফ মাদ্ৰাজ আৰু দুখন "প্ৰেচিডেন্সী বেংক" ইয়াৰ লগত বিলয় হোৱাৰ পিছত বেংক অফ বোম্বে আৰু বেংক অফ কলিকতাৰ মিলনৰ ফলত ১৯২১ চনত ইম্পেৰিয়েল বেংক অৱ ইণ্ডিয়া গঠন হয়। ভাৰত স্বাধীন হোৱাৰ পিছত ১৯৫৫ চনত এই বেংক ভাৰতীয় ষ্টেট বেংক হৈ পৰে।১৯৫৫ চনত ভাৰত চৰকাৰে ভাৰতীয় ৰিজাৰ্ভ বেংকৰ লগত ইম্পেৰীয়েল বেংক অফ ইণ্ডিয়াৰ নিয়ন্ত্ৰণ কৰিবলৈ লয়। ভাৰত চৰকাৰে ইয়াৰ ৬০% অংশ নিজৰ লগত ৰাখি ইয়াক ভাৰতীয় ষ্টেট বেংক নামকৰণ কৰে। ২০০৮ চনত ভাৰত চৰকাৰে ভাৰতীয় ৰিজাৰ্ভ বেংকৰ অংশ খিনিও নিজৰ অধীনলৈ আনে।

## শেহতীয়া বঁটা আৰু সন্মান
* ২০১৬ চনৰ ফৰ্চুন গ্লোৱেল ৫০০ ৰ বিশ্বৰ বিত্তীয় প্ৰতিষ্ঠানৰ ৰেংকিঙত ভাৰতীয় ষ্টেট বেংক ২১৬তম স্থান লাভ কৰে। 
* ২০১৩ চনৰ দা ব্ৰেণ্ড ট্ৰাষ্টৰ ৰিপোৰ্ট মতে ভাৰতীয় ষ্টেট বেংক ভাৰতৰ ৫০তম বিশ্বাসী ব্ৰেণ্ড 
* ২০১৪ চনৰ দা ব্ৰেণ্ড ট্ৰাষ্টৰ ৰিপোৰ্ট মতে ভাৰতীয় ষ্টেট বেংক ভাৰতৰ ১৯তম বিশ্বাসী ব্ৰেণ্ড

## তথ্য উৎস

## বাহ্যিক সংযোগ
* 
* 

শ্ৰেণী:বেংক
শ্ৰেণী:ভাৰতৰ বিত্তীয় প্ৰতিষ্ঠান
শ্ৰেণী:ভাৰতৰ চৰকাৰী সংস্থা
গুৱাহাটী আন্তঃৰাষ্ট্ৰীয় শিশু চলচ্চিত্ৰ মহোৎসৱ

**গুৱাহাটী আন্তঃৰাষ্ট্ৰীয় শিশু চলচ্চিত্ৰ মহোৎসৱ** অসমৰ গুৱাহাটীত অনুষ্ঠিত হোৱা আন্তঃৰাষ্ট্ৰীয় শিশু চলচ্চিত্ৰ মহোৎসৱ। এই মহোৎসৱ ৰাজ্যিক চৰকাৰৰ অধীনস্থ জ্যোতি চিত্ৰবন (ফিল্ম ষ্টুডিঅ') আৰু ড° ভূপেন হাজৰিকা আঞ্চলিক চৰকাৰী চলচ্চিত্ৰ আৰু টেলিভিছন প্ৰতিষ্ঠানৰ যুটীয়া সহযোগত অনুষ্ঠিত কৰা হয়। প্ৰথম শিশু চলচ্চিত্ৰ মহোৎসৱ ২০১৯ চনৰ ১৯ জানুৱাৰী তাৰিখে অসমৰ মাননীয় মুখ্যমন্ত্ৰী শ্ৰী সৰ্বানন্দ সোণোৱাল ডাঙৰীয়ায়ে উদ্বোধন কৰিছিল। অসম চৰকাৰৰ পৃষ্ঠপোষকতাত অনুষ্ঠিত এই মহোৎসৱৰ আৰম্ভণি নীল মাধৱ পাণ্ডাৰ *হালকা* প্ৰদৰ্শনৰ যোগেদি হৈছিল।

## প্ৰথম গুৱাহাটী আন্তঃৰাষ্ট্ৰীয় শিশু চলচ্চিত্ৰ মহোৎসৱ
প্ৰথম গুৱাহাটী আন্তঃৰাষ্ট্ৰীয় শিশু চলচ্চিত্ৰ মহোৎসৱ ২০১৯ চনৰ ১৯ জানুৱাৰীৰ পৰা ২১ জানুৱাৰীলৈ শ্ৰীমন্ত শংকৰদেৱ কলাক্ষেত্ৰত অনুষ্ঠিত হৈছিল। মুখ্যমন্ত্ৰী সৰ্বানন্দ সোনোৱালে এই মহোৎসৱ উদ্বোধন কৰিছিল। এই মহোৎসৱৰ উদ্বোধনী ছবি আছিল নীল মাধৱ পাণ্ডাৰ *হালকা*। ইয়াত তিনি দিনত ২৩ খন দেশৰ ৫০ খন ছবি প্ৰদৰ্শিত হয়। লগতে দৃষ্টিহীনসকলৰ বাবে বিশেষভাৱে সন্তোষ শিৱণৰ *হেলো* প্ৰদৰ্শিত কৰা হয়। ২১ জানুৱাৰীৰ সন্ধিয়া সামৰণিৰ চলচ্চিত্ৰ ৰূপে প্ৰদৰ্শিত হয় উৎপল বৰপূজাৰীৰ ৰাষ্ট্ৰীয় চলচ্চিত্ৰ বঁটা বিজয়ী *[[ঈশ্বু]]*। এই চলচ্চিত্ৰ সমূহ উপগ্ৰহৰ জৰিয়তে ধুবুৰী, শদিয়া, শিলচৰ, চৰাইদেউ, ধেমাজি আৰু বঙাইগাঁওতো সম্প্ৰচাৰণ কৰাৰ ব্যৱস্থা কৰা হৈছিল। 
## তথ্য উৎস

শ্ৰেণী:মহোৎসৱ
১৪ এপ্ৰিল

## ঘটনাৱলী
*১৯১২ - RMS টাইটানিক আটলাণ্টিক মহাসাগৰত ডুব গৈছিল। 
*২০১০ - পশ্চিম বংগ, বিহাৰ, ঝাৰখণ্ড আৰু ওড়িশাত হোৱা চক্ৰৱাতী ধুমুহাত ১২৩জন মানুহৰ মৃত্যু হয়।

## জন্ম
* ১৯১৪ - খুৰশীদ বানো, ভাৰতীয় অভিনেত্ৰী আৰু কণ্ঠশিল্পী।
* ১৯১৯ - শমশাদ বেগম, ভাৰতীয় গায়িকা।
* ১৯১৯ - কে সৰস্বতী আম্মা, ভাৰতীয় লেখিকা।
* ১৯২৮ - নিৰুপমা হাগজেৰ, ভাৰতীয় সমাজকৰ্মী।
* ১৯৪২ - মাৰ্গাৰেট আলভা, ভাৰতীয় ৰাজনীতিবিদ।
* ১৯৪৯ - ডলী গুলেৰীয়া, ভাৰতীয় গায়ক।
* ১৯৪৯ - অনুৰাধা কৈৰালা, নেপালৰ সমাজকৰ্মী।
* ১৯৫৭ - কৈলাশাভাদীভু শিৱান, ভাৰতীয় মহাকাশ বিজ্ঞানী।
* ১৯৭২ - কুনাল গাঞ্জাৱালা, ভাৰতীয় গায়ক।
* ১৮৯১ - ভীমৰাও ৰামজী আম্বেদকাৰ, ভাৰতীয় ৰাজনীতিজ্ঞ তথা ভাৰতৰ সংবিধানৰ ৰচক। (মৃত্যু: ৬ ডিচেম্বৰ, ১৯৫৬)

## মৃত্যু
* ১৯৬৩ - ৰাহুল সাংকৃত্যায়ন, ভাৰতীয় সুপণ্ডিত আৰু স্বনামধন্য পৰ্যটক। (জন্ম: ৯ এপ্ৰিল, ১৯২৫)
* ১৯৮৫ - প্ৰবীণ ফুকন, অসমীয়া নাট্যকাৰ, চলচ্চিত্ৰ আৰু নাট পৰিচালক, অভিনেতা তথা খেলুৱৈ।
* ২০০৫ - উমাকান্ত শৰ্মা, অসমীয়া সাহিত্যিক।

## দিৱস
* আম্বেদকাৰ জয়ন্তী (ভাৰত)
* ক’লা দিৱস (দক্ষিণ কোৰিয়া)
* যুৱ দিৱস (এংগ'লা)

## বাহ্যিক সংযোগ

শ্ৰেণী:এপ্ৰিল
শ্ৰেণী:ইংৰাজী বৰ্ষপঞ্জীৰ দিন
অশোক চক্ৰ (পদক)

**অশোক চক্ৰ** ভাৰত সৰ্বোচ্চ শান্তিকালীন সাহসিকতাৰ সৰ্বোচ্চ সামৰিক পদক। যুদ্ধক্ষেত্ৰৰ বাহিৰে আন ঠাইত অতুলনীয় সাহস আৰু আত্মত্যাগ প্ৰদৰ্শনৰ স্বীকৃতি স্বৰূপে এই পদক প্ৰদান কৰা হয়। এই পদক মৰণোত্তৰ ভাৱেও প্ৰদান কৰা হয়। এই পদক সামৰিক আৰু অসামৰিক যিকোনো ব্যক্তিয়ে লাভ কৰিব পাৰে। ই আমেৰিকা যুক্তৰাষ্ট্ৰ শান্তিকালীন *মেডেল অফ অনাৰ* আৰু যুক্তৰাজ্যৰ *জৰ্জ ক্ৰচ*ৰ সমতুল্য। ১৯৫২ চনত পোনপ্ৰথম বাৰৰ বাবে এই পদক প্ৰদান কৰা হৈছিল আৰু সুহাস বিশ্বাস, নৰবাহাদুৰ থাপা, বাচিত্ৰৰ সিঙে প্ৰথমে অশোক চক্ৰ লাভ কৰিছিল। প্ৰথমতে অশোকচক্ৰ শ্ৰেণী ১ হিচাপে জনাজাত এই পদকক ১৯৬৭ চনত অশোকচক্ৰ নাম দিয়া হয়। তেতিয়াৰ অশোকচক্ৰ শ্ৰেণী ২ আৰু শ্ৰেণী ৩ পদকক পিছলৈ কীৰ্তি চক্ৰ আৰু শৌৰ্য চক্ৰ নাম দিয়া হয়।

অশোক চক্ৰ প্ৰথম বৰ্গৰ পদক। ইয়াৰ লগতে শান্তিকালীন সাহসিকতাৰ বাবে ভাৰত চৰকাৰে দ্বিতীয় আৰু তৃতীয় বৰ্গৰ কীৰ্তি চক্ৰ আৰু শৌৰ্য চক্ৰ প্ৰদান কৰে।

## অশোক চক্ৰ প্ৰাপকৰ তালিকা

## তথ্য উৎস

## বাহ্যিক সংযোগ
* ভাৰতীয় সেনাৰ ৱেবচাইটত অশোক চক্ৰ
* অশোক চক্ৰ
* ভাৰতীয় বায়ু সেনাৰ অশোক চক্ৰ প্ৰাপক 
* অশোক চক্ৰৰ বিষয়ে তথ্য

শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
লে'ভ লাণ্ডাউ

**লে'ভ ডেভিড'ভিচ লাণ্ডাউ** (২২ জানুৱাৰী ১৯০৮ – ১ এপ্ৰিল ১৯৬৮) এগৰাকী ছ'ভিয়েট পদাৰ্থ বিজ্ঞানী। তেওঁ তাত্বিক পদাৰ্থ বিজ্ঞানৰ বহু ক্ষেত্ৰলৈ মৌলিক অৱদান আগবঢ়াইছিল। তেওঁৰ শ্ৰেষ্ঠ অৱদানসমূহৰ ভিতৰত কোৱাণ্টাম বলবিজ্ঞানৰ ঘনত্ব মেট্ৰিস্ক পদ্ধতিৰ আৱিষ্কাৰ (যুটীয়াভাৱে), দ্বিচুম্বকত্বৰ কোৱাণ্টাম বলবিজ্ঞান তত্ত্ব, অতিতাৰল্যৰ তত্ত্ব, দ্বিতীয় মাত্ৰাৰ দশা অৱস্থান্তৰৰ তত্ত্ব, অতিপৰিবাহিতাৰ গিঞ্জবাৰ্গ-লাণ্ডাউ তত্ত্ব, ফাৰ্মি তৰলৰ তত্ত্ব, প্লাজমা পদাৰ্থ বিজ্ঞানত লাণ্ডাউ ডেম্পিংৰ বিৱৰণ, কোৱাণ্টাম ত্বৰিৎবলবিজ্ঞানৰ লাণ্ডাউ মেৰু আৱিষ্কাৰ, নিউট্ৰিন'ৰ দ্বি-উপাদান তত্ত্ব আদি উল্লেখযোগ্য। অতিতাৰল্যৰ এক গাণিতিক তত্ত্ব বিকাশৰ বাবে তেওঁ ১৯৬২ চনত পদাৰ্থ বিজ্ঞানৰ ন'বেল বঁটা লাভ কৰে। এই তত্ত্ব অনুসৰি ২.১৭ কেলভিন তাপমাত্ৰাৰ তলত তৰল হিলিয়াম ২-ৰ আচৰণক বুজিব পৰা যায়।

## তথ্যসূত্ৰ

## অতিৰিক্ত পঠন
; গ্ৰন্থ
* (After Landau's 1962 car accident, the physics community around him rallied to attempt to save his life. They managed to prolong his life until 1968.)
*
*
*
*
*

; প্ৰবন্ধ
* Karl Hufbauer, "Landau's youthful sallies into stellar theory: Their origins, claims, and receptions", *Historical Studies in the Physical and Biological Sciences*, 37 (2007), 337–354.
* "As a student, Landau dared to correct Einstein in a lecture". Global Talent News. 
* 
* Lev Davidovich Landau. Nobel-Winners.
* Landau's Theoretical Minimum, Landau's Seminar, ITEP in the Beginning of the 1950s by Boris L. Ioffe, Concluding talk at the workshop *QCD at the Threshold of the Fourth Decade/Ioeffest*.
* EJTP Landau Issue 2008.
* Ammar Sakaji and Ignazio Licata (eds),Lev Davidovich Landau and his Impact on Contemporary Theoretical Physics , Nova Science Publishers, New York, 2009, ISBN: 978-1-60692-908-7.
* Gennady Gorelik, "The Top Secret Life of Lev Landau", *Scientific American*, Aug. 1997, vol. 277(2), 53–57, JSTOR link.

## বাহ্যিক সংযোগ
*

শ্ৰেণী:ৰাছিয়াৰ ব্যক্তি
শ্ৰেণী:মৃত ব্যক্তি
শ্ৰেণী:পদাৰ্থ বিজ্ঞানী
শ্ৰেণী:ৰয়েল ছ'ছাইটিৰ বিদেশী সদস্য
শ্ৰেণী:পদাৰ্থ বিজ্ঞানৰ ন'বেল বঁটা বিজয়ী
উমাচল শিলালিপি

**উমাচল শিলালিপি** অসমত বৰ্তমানলৈ উদ্ধাৰ হোৱা দ্বিতীয়খন পুৰণি শিলালেখ, সময় পঞ্চম শতিকাৰ শেষভাগ। লিপি খন ১৯৫৫ চনত উদ্ধাৰ হৈছে। গুৱাহাটীৰ নীলাচল পাহাৰৰ উত্তৰ-পূৱ কোনত পোৱা গৈছে। এজোপা পুৰণি বট গছ উভলী পৰাত এই লিপিখন দৃষ্টিগোচৰ হৈছিল। শিলালিপিখনত বৰ্মন ৰাজবংশৰ ৰজা মহেন্দ্ৰ বৰ্মাৰ (খ্ৰী.৪৭০–৪৯৪) নাম খোদিত হৈ আছে। তেওঁৰ নাম উদ্ধাৰ হোৱা শিলালেখ খনত সুৰেন্দ্ৰবৰ্মণা বুলি উল্লেখ আছে। পুৰণি কালত ৰজা মহাৰজাৰ নাম তেওঁলোকৰ নামৰ সমাৰ্থক নামেৰেও ৰখা নিয়ম আছিল। শিলালিপিত ব্যৱহাৰ কৰা লিপি গুপ্ত বংশৰ গুপ্ত লিপিৰ পূৰ্বী ভাগ আৰু ভাষা সংস্কৃত গদ্য। যদিও নীলাচল পাহাৰ শক্তিপীঠ কামাখ্যা মন্দিৰৰ বাবে বিখ্যাত, শিলালিপিত উল্লিখিত মন্দিৰ বলভদ্ৰৰ নামত উছৰ্গিত। বলভদ্ৰ বৈষ্ণৱ পন্থাৰ এক দেৱতা। ই অসমৰ ৰাজ্যিক সংৰক্ষিত স্মৃতিচিহ্ন।

পণ্ডিতৰ মতে গোলাঘাট জিলাৰ নগাজৰী-খনিকৰগাঁৱৰ শিলালিপি 

পুৰনি প্ৰথম শিলালিপি। এই লিপিৰ সময় আছিল পঞ্চম শতিকাৰ আদিভাগ।

## উমাচল গুহা
২০১২ চনত এই শিলালিপিৰ কাষতেই এক গুহা আৱিষ্কাৰ হয়। শিলালিপিত উল্লেখ থকা মতে এই গুহা মহেন্দ্ৰ বৰ্মায়ে নিৰ্মাণ কৰাইছিল। গুহাটোৰ ভিতৰভাগ ৬.২৬x৫.০২ মিটাৰৰ। এসময়ত ই বলভদ্ৰ স্বামীৰ মন্দিৰ আছিল। ইয়াত ১৬.৫ ছেণ্টিমিটাৰ ব্যাসৰ শিলৰ বাতি এটাৰ দুটুকুৰা উদ্ধাৰ হৈছে। ইয়াত শিলৰ ওপৰত ৭৬x৭৩x১৬ ছেণ্টিমিটাৰৰ ধুনীয়া ফুলাম আৰ্হি খোদিত আছে।

## পাঠ

*মহাৰাজাধিৰাজ শ্ৰী* 
*সুৰেন্দ্ৰবৰ্মণা কৃতম্*
*ভগৱতঃ ৱলভদ্ৰ*
*স্বামিনায় ইদংহ গুহং*


### অসমীয়া অনুবাদ
"ভগৱান বলভদ্ৰৰ নামত উছৰ্গিত এই গুহা (মন্দিৰ) মহাৰাজধীৰাজ শ্ৰী সুৰেন্দ্ৰ বৰ্মনে নিৰ্মাণ কৰাইছিল। "

## তথ্য সংগ্ৰহ

শ্ৰেণী:অসমৰ ভাষা আৰু লিপি
শ্ৰেণী:অসমৰ ইতিহাস
শ্ৰেণী:অসমৰ সংৰক্ষিত স্মৃতিচিহ্ন
উত্তৰ-পূব উন্নয়ন মন্ত্ৰণালয়

**উত্তৰ-পূব উন্নয়ন মন্ত্ৰণালয়** ভাৰত চৰকাৰৰ অন্তৰ্গত এখন মন্ত্ৰণালয়। ভাৰত চৰকাৰে ২০০১ চনৰ ছেপ্টেম্বৰ মাহত উত্তৰ-পূৰ্বাঞ্চলৰ দ্ৰুত উন্নয়নৰ বাবে এই মন্ত্ৰণালয় প্ৰতিষ্ঠা কৰিছিল। উত্তৰ পূৰ্বাঞ্চলৰ আঠখন ৰাজ্য ক্ৰমে অসম, অৰুণাচল প্ৰদেশ, মণিপুৰ, মেঘালয়, মিজোৰাম, নাগালেণ্ড, ত্ৰিপুৰা আৰু ছিক্কিমৰ আৰ্থসামাজিক উন্নয়নৰ বাবে এই মন্ত্ৰণালয়ে কাম কৰে। ই কেন্দ্ৰীয় চৰকাৰ আৰু মন্ত্ৰণালয়সমূহৰ লগত উত্তৰ পূবৰ ৰাজ্যিক চৰকাৰৰ সমন্বয়ক ভূমিকা গ্ৰহণ কৰে। উত্তৰ পূৰ্বাঞ্চলৰ আন্তঃগাঁথনিৰ উন্নয়ন, ব্যক্তিগত খণ্ডৰ বিনিয়োগৰ বাবে উপযুক্ত পৰিৱেশ সৃষ্টি কৰা আৰু দীৰ্ঘস্থায়ী শান্তি আৰু সুৰক্ষা নিশ্চিত কৰা ইয়াৰ অন্যতম উদ্দেশ্য। 

বৰ্তমান উত্তৰ-পূব উন্নয়ন মন্ত্ৰী ভাৰতীয় জনতা পাৰ্টিৰ জিতেন্দ্ৰ সিং। তেওঁ স্বতন্ত্ৰ ৰাজ্যিক মন্ত্ৰী।
## দায়িত্ব আৰু কৰ্তব্য
উত্তৰ-পূব উন্নয়ন বিভাগ ২০০১ চনত সৃষ্টি কৰা হৈছিল যদিও ২০০৪ চনত ই পূৰ্ণপৰ্যায়ৰ মন্ত্ৰণালয়ৰ স্বীকৃতি লাভ কৰে। ইয়াৰ মুখ্য কাম হল উত্তৰ পূৰ্বাঞ্চলৰ উন্নয়নৰ বাবে আন্তঃগাঁথনি নিৰ্মাণ কৰা। 

উত্তৰ-পূব উন্নয়ন মন্ত্ৰণালয়ৰ মুখ্য কাৰ্য সমূহ হল,
* অসমাপক কেন্দ্ৰীয় পুঁজিৰ যোগান (Non Lapsible Central Pool of Resources) 
* উত্তৰ পূব পৰিষদ 
* কেন্দ্ৰীয় চৰকাৰ আৰু মন্ত্ৰণালয়সমূহৰ লগত উত্তৰ পূবৰ ৰাজ্যিক চৰকাৰৰ সমন্বয়ক ভূমিকা পালন কৰা 
* সামৰ্থ্য নিৰ্মাণ
* অধিবক্তা আৰু প্ৰচাৰ 
* আন্তৰ্জাতিক সহযোগ
* বিভাগৰ উদ্যমীতা
## সংস্থাসমূহ
উত্তৰ পূব উন্নয়ন মন্ত্ৰণালয়ৰ অন্তৰ্গত সংস্থাসমূহ হ'ল,
* উত্তৰ পূব পৰিষদ 
* উত্তৰ পূব উন্নয়ন আৰু বিত্তীয় নিগম (নেডফি)
* উত্তৰ পূব আঞ্চলিক কৃষি বিপনন নিগম
* ছিক্কিম খনি নিগম
* উত্তৰ পূব হস্ততাঁত আৰু হস্তশিল্প উন্নয়ন নিগম
## ৰাজ্যিক মন্ত্ৰী (স্বতন্ত্ৰ)
*জিতেন্দ্ৰ সিং : নৱেম্বৰ ২০১৪ – বৰ্তমানলৈকে
* বিজয় কুমাৰ সিং : মে ২০১৪ - নৱেম্বৰ ২০১৪
* পৱন সিং ঘাটোৱাৰ : জুলাই ২০১১ - মে ২০১৪ 
## তথ্য উৎস

## বাহ্যিক সংযোগ
* উত্তৰ-পূব উন্নয়ন মন্ত্ৰণালয়ৰ চৰকাৰী ৱেবচাইট
* উত্তৰ পূব পৰিষদৰ ২০১৭ বৰ্ষৰ পৰিকল্পনা

শ্ৰেণী:ভাৰত চৰকাৰৰ মন্ত্ৰণালয়
শ্ৰেণী:উত্তৰ পূব ভাৰত
ষ্টেট বেংক অফ ছিক্কিম

**ষ্টেট বেংক অফ ছিক্কিম** ছিক্কিম চৰকাৰৰ অধীনৰ বিত্তীয় প্ৰতিষ্ঠান। ইয়াৰ মুখ্য কাৰ্যালয় ছিক্কিমৰ ৰাজধানী গেংটকত অৱস্থিত। ই ছিক্কিমত বিত্তীয় সেৱা আগবঢ়ায় আৰু ছিক্কিম চৰকাৰৰ ৰাজ্যিক কোষাগাৰৰ কাম-কাজ চোৱা-চিতা কৰে। 

ভাৰতৰ আন বিত্তীয় প্ৰতিষ্ঠানৰ দৰে ষ্টেট বেংক অফ ছিক্কিমক ভাৰতীয় ৰিজাৰ্ভ বেংকে নিয়ন্ত্ৰণ নকৰে। ই সম্পূৰ্ণ স্বতন্ত্ৰ আৰু ৰাজ্যিক চৰকাৰৰ অধীনত। 

## ইতিহাস
ছিক্কিম ভাৰতত অন্তৰ্ভুক্ত হোৱাৰ আগতে ১৯৬৮ চনত ষ্টেট বেংক অফ ছিক্কিম প্ৰতিষ্ঠা হৈছিল। ছিক্কিম সম্ৰাজ্যৰ ষ্টেট বেংক অফ ছিক্কিম প্ৰক্লেমেছন এক্ট ১৯৬৮ মতে ইয়াক প্ৰতিষ্ঠা কৰা হৈছিল। প্ৰথমে ইয়াৰ মুখ্য কাৰ্যালয় গেংটকৰ এম. জে. মাৰ্গত আছিল। বৰ্তমান ইয়াৰ মুখ্য কাৰ্যালয়খনে মুখ্য শাখা হিচাপে কাম কৰে। আৰম্ভণিতে ইয়াৰ কেৱল এটা শাখা আছিল। ২০১৮ চনৰ মতে ইয়াৰ মুঠ শাখাৰ সংখ্যা হৈছে ৪৬খন আৰু ইয়াৰ তিনিটা ৰাজহ কেন্দ্ৰ আছে। 
## অনলাইন বেংকিং
পূৰ্বতে ছিক্কিম ষ্টেট বেংকৰ অনলাইন বেংকিংৰ সুবিধা নাছিল। ২০১৭ চনৰ এপ্ৰিলত পোনপ্ৰথম বাৰৰ বাবে ইয়াৰ দুটা শাখাত কেন্দ্ৰীয় অনলাইন বাস্তৱ সময়ত আদান-প্ৰদান বেংকিং বা চমুকৈ ক'ৰ বেংকিং আৰম্ভ কৰা হয়। এবছৰৰ ভিতৰতে এই সুবিধা প্ৰায় সকলো শাখালৈ সম্প্ৰসাৰণ কৰা হয়। ২০১৮ চনৰ ৮ ছেপ্টেম্বৰ তাৰিখে ছিক্কিমৰ মুখ্যমন্ত্ৰীয়ে বছৰজোৰা সোণালী জয়ন্তী সামৰণি অনুষ্ঠানত ক'ৰ বেংকিং আনুষ্ঠানিক ভাৱে উদ্বোধন কৰে।. 
 
## তথ্য উৎস

## বাহ্যিক সংযোগ
* 

শ্ৰেণী:বেংক
শ্ৰেণী:ভাৰতৰ বিত্তীয় প্ৰতিষ্ঠান
শ্ৰেণী:ভাৰতৰ চৰকাৰী সংস্থা
কোৰীয় ভাষা

**কোৰীয় ভাষা** পূব এছিয়াৰ কোৰীয় উপদ্বীপ অঞ্চলত প্ৰায় ৭.৭২ কোটি লোকৰ মাজত প্ৰচলিত এক ভাষা। এই ভাষা দক্ষিণ কোৰিয়া আৰু উত্তৰ কোৰিয়াৰ আধিকাৰীক আৰু ৰাষ্ট্ৰীয় ভাষা। দুয়োখন দেশতে ভাষাটোৰ ভিন্ন ভিন্ন মান্য ৰূপ ব্যৱহাৰ কৰা হয়। চীন আৰু ৰাছিয়াৰ কিছু অঞ্চলটো কোৰীয় ভাষাক গৌণ ভাষা ৰূপে স্বীকৃতি দিয়া হয়। ভাষাবিদ সকলে কোৰীয় ভাষাক বিচ্ছিন্ন ভাষা (isolate language) ৰূপে শ্ৰেণীবিভাজিত কৰিছে। অৰ্থাৎ কোৰীয় ভাষাৰ পৃথিৱীৰ আন কোনো ভাষাৰ লগত সামঞ্জস্য নাই, ই এক স্বতন্ত্ৰ ভাষা। 

## উপভাষা
কোৰীয় ভাষাৰ বহুতো উপভাষা আছে। অঞ্চলভেদে লোকসকলৰ মাজত প্ৰচলিত কোৰীয় ভাষাৰ মাজত কিছু ভিন্নতা দেখা যায়। সাধাৰণতে ভিন্ন উপভাষাৰ ভাষিকসকলে ইজনে সিজনৰ কথা বুজিব পাৰে যদিও জেজু দ্বীপৰ লোকসকলৰ মাজত প্ৰচলিত উপভাষাটো আন উপভাষাবোৰৰ পৰা যথেষ্ট পৃথক। এই উপভাষাটোক জেজু ভাষা নামৰে জনা যায় আৰু কিছুলোকে ইয়াক এক পৃথক ভাষাৰো মৰ্যাদা দিয়ে। ছিউল আৰু ইয়াৰ দাঁতিকাষৰীয়া অঞ্চলত প্ৰচলিত উপভাষাটোক দুয়োখন কোৰিয়া দেশে ভাষাটোৰ মান্য ৰূপ হিচাপে স্বীকৃতি দিছে। উত্তৰ কোৰিয়াৰ মান্য ভাষাটোত ছিউলৰ উপৰিও পিয়ং ইয়াঙত প্ৰচলিত উপভাষাৰো প্ৰভাৱ দেখা যায়। 

## লিপি
১৫ শতিকাৰ পূৰ্বে কোৰীয় ভাষা চীনা চিহ্ন লিপিৰে লিখা হৈছিল। চীনা ভাষা আৰু কোৰীয় ভাষাৰ মাজত থকা প্ৰভেদৰ বাবে চীনা লিপিৰে কোৰীয় ভাষা লিখাটো জঁটিল আছিল, বিশেষকৈ প্ৰাথমিক বিদ্যালয়তে শিক্ষাৰ্থীক বৃহৎ সংখ্যক চীনা লিপিৰ চিহ্ন শিকিব লগা হৈছিল। এই সমস্যাৰ ওৰ পেলাবলৈ আৰু সাধাৰণ জনতাৰ মাজত শিক্ষাৰ প্ৰচাৰ কৰিবলৈ চেজোং নামৰ ৰজাজনে তেওঁৰ ৰাজত্ব কালত (১৪১৮-১৪৫০ খ্ৰীষ্টাব্দ) এক নতুন লিপিৰ প্ৰচলন কৰে। এই লিপিটোক হানগুল নামেৰে জনা যায় আৰু বৰ্তমান কোৰীয় ভাষা লিখিবলৈ এই লিপিৰ ব্যৱহাৰ কৰা হয়। হানগুল লিপি তুলনামূলকভাৱে এক সৰল লিপি, ইয়াত ১০টা স্বৰবৰ্ণ আৰু ১৪টা ব্যঞ্জনবৰ্ণ আছে। 

পৰম্পৰাগতভাৱে কোৰীয় ভাষাক থিয়কৈ ওপৰৰ পৰা তললৈ সোঁফালৰ পৰা বাওঁফাললৈ লিখা হৈছিল, কিন্তু বৰ্তমানে সাধাৰণতে ইয়াক পথালিকৈ বাওঁফালৰ পৰা সোঁফাললৈ ওপৰৰ পৰা তললৈ লিখা হয়। আধুনিক কোৰীয় লেখাত শব্দবোৰৰ মাজত খালি ঠাইৰ ব্যৱহাৰ কৰা হয়। 

## তথ্য সংগ্ৰহ

## বাহ্যিক সংযোগ

* 
* Linguistic and Philosophical Origins of the Korean Alphabet (Hangul)
* Sogang University free online Korean language and culture course
* Beginner's guide to Korean for English speakers 
* USA Foreign Service Institute Korean basic course
* Linguistic map of Korea
* dongsa.net, Korean verb conjugation tool
* Hanja Explorer, a tool to visualize and study Korean vocabulary
* 

শ্ৰেণী:ভাষা
শ্ৰেণী:এছিয়াৰ ভাষা
দেৰগাঁও কমল দুৱৰা মহাবিদ্যালয়

**দেৰগাঁও কমল দুৱৰা মহাবিদ্যালয়** গোলাঘাট জিলাৰ দেৰগাঁওত অৱস্থিত এখন মহাবিদ্যালয়। ১৯৬২ এই মহাবিদ্যালয় স্থাপন কৰা হৈছিল। মহাবিদ্যালয়খনক উজনি অসমৰ কটন বুলিও জনা যায়। NAAC ৰ মূল্যাংকনত মহাবিদ্যালয়খনে A+ গ্ৰেড লাভ কৰিবলৈ সক্ষম হৈছে। দেৰগাঁও কমল দুৱৰা মহাবিদ্যালয় ডিব্ৰুগড় বিশ্ববিদ্যালয়ৰ অন্তৰ্ভুক্ত।

## পাঠ্যক্ৰম
দেৰগাঁও কমল দুৱৰা মহাবিদ্যালয়ে কলা, বিজ্ঞান আৰু বাণিজ্য শাখাত অসম উচ্চতৰ মাধ্যমিক শিক্ষা সংসদৰ অধীনত উচ্চতৰ মাধ্যমিক পাঠ আগবঢ়ায়। আৰু ইয়াৰ স্নাতক আৰু স্নাতকোত্তৰ পাঠ্যক্ৰম ডিব্ৰুগড় বিশ্ববিদ্যালয়ৰ অন্তৰ্ভুক্ত। ইয়াৰ লগতে মহাবিদ্যালয়খনে কিছুমান পেছাদাৰী শিক্ষাও আগবঢ়ায়। সেইবোৰ হ'ল:

*চাৰ্টিফিকেট ইন স্পকেন ইংলিছ
*চাৰ্টিফিকেট ইন বিউটিচিয়ান
*চাৰ্টিফিকেট ইন ভিডিঅ'গ্ৰাফী এণ্ড এডিটিং
*চাৰ্টিফিকেট ইন বেছিক কম্পিউটাৰ এণ্ড ইণ্টাৰনেট ব্ৰাউজিং
*চাৰ্টিফিকেট ইন টেলি
*চাৰ্টিফিকেট ইন ডেস্কটপ পাব্লিছিং 

ইয়াৰোপৰি ইয়াত ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয় আৰু কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ অধ্যয়ন কেন্দ্ৰ আছে।
## বিভাগসমূহ
### বিজ্ঞান
*পদাৰ্থ বিজ্ঞান বিভাগ
*অংকশাস্ত্ৰ বিভাগ
*ৰসায়ন বিজ্ঞান বিভাগ
*পৰিসংখ্যা বিজ্ঞান বিভাগ
*কম্পিউটাৰ বিজ্ঞান বিভাগ
*উদ্ভিদ বিজ্ঞান বিভাগ
*প্ৰাণী বিজ্ঞান বিভাগ

### কলা আৰু বাণিজ্য
*অসমীয়া বিভাগ
*ইংৰাজী বিভাগ
*ইতিহাস বিভাগ
*শিক্ষা বিভাগ
*অৰ্থনীতি বিজ্ঞান বিভাগ
*দৰ্শন বিভাগ
*ৰাজনীতি বিজ্ঞান বিভাগ
*ভূগোল বিভাগ
*বাণিজ্য বিভাগ 
## তথ্য সংগ্ৰহ

## বাহ্যিক সংযোগ
* আনুষ্ঠানিক ৱেবছাইট

শ্ৰেণী:অসমৰ মহাবিদ্যালয়সমূহ
অল চিকি লিপি

**অল চিকি লিপি** (চাঁওতালি ᱺ ᱚᱞ ᱪᱤᱠᱤ) চাঁওতালি ভাষা লিখিবৰ বাবে ব্যৱহাৰ কৰা হয়। ইয়াক বাওঁফালৰ পৰা সোঁফাললৈ লিখা হয়। আন ভাৰতীয় ব্ৰাহ্মী লিপিৰ দৰে অল চিকি লিপি আবুগিদা নহয়, ই এক বৰ্ণমালা বা এলফাবেট লিপি। অৰ্থাৎ অল চিকি লিপিত লেটিন লিপিৰ দৰে ব্যঞ্জন আৰু স্বৰ দুয়ো বৰ্ণই সমান গুৰুত্ব পায়। স্বৰবৰ্ণবোৰ মাত্ৰাৰ ৰূপত ব্যঞ্জনবৰ্ণবোৰত লগ লগাৰ সলনি স্বতন্ত্ৰ ৰূপতে থাকে। 

## ইতিহাস
পূৰ্বতে চাঁওতালি ভাষা লিখিবলৈ লেটিন, দেৱনাগৰী আৰু বঙালী লিপিৰ ব্যৱহাৰ কৰা হৈছিল। পিছে চাঁওতালি ভাষা ইণ্ডো-আৰ্য ভাষা পৰিয়ালৰ অন্তৰ্ভুক্ত নহয় বাবে যিকোনো ভাৰতীয় লিপিৰে ইয়াক সঠিকভাবে লিখা সম্ভৱপৰ নহয়। 

১৯২৫ চনত ভাষাতত্ত্ববিদ ৰঘুনাথ মুৰ্মুই চাঁওতালি ভাষাক সঠিকভাবে লিখাৰ উদ্দেশ্যেৰে এক সম্পূৰ্ণ নতুন আৰু স্বকীয় লিপিৰ উদ্ভাৱন কৰে। এয়ে হৈছে অল চিকি লিপি। ১৯৩৯ চনত ইয়াক প্ৰথম প্ৰকাশ কৰা হয়।

## বৰ্ণমালা
অল চিকি লিপিত ৩০টা বৰ্ণ, ১০টা সংখ্যাৰ লগতে আন কিছু চিহ্নও আছে। বৰ্ণবোৰৰ আকাৰ প্ৰাকৃতিক বস্তু বা কাৰ্যৰ পৰা অনুপ্ৰাণিত।

 /tʰ/,  /gʱ/,  /kʰ/,  /jʱ/,  /cʰ/,  /dʱ/,  /pʰ/,  /ɖʱ/,  /ɽʱ/,  /ʈʰ/, and  /bʱ/.

## সংখ্যা

## ইউনিক’ড
ইউনিক’ডৰ ২০০৮ চনৰ এপ্ৰিলত প্ৰকাশিত ৫.১ সংস্কৰণত অল চিকি লিপিক অন্তৰ্ভুক্ত কৰা হয়। অল চিকি লিপিৰ ইউনিক’ড ব্লকটো U+1C50 ৰ পৰা U+1C7F ক'ড বিন্দুলৈ বিয়পি আছে। 

## তথ্য সংগ্ৰহ

শ্ৰেণী:লিপি
শ্ৰেণী:চাঁওতাল
নানাজী দেশমুখ

**চণ্ডীকাদাস অমৃতৰাও দেশমুখ** বা **নানাজী দেশমুখ** (; ১১ অক্টোবৰ ১৯১৬ – ২৭ ফেব্ৰুৱাৰী ২০১০) এগৰাকী ভাৰতীয় সমাজকৰ্মী। তেওঁ শিক্ষা, স্বাস্থ্য গ্ৰাম্য অঞ্চলৰ আত্মনিৰ্ভৰশীলতাৰ বাবে কাম কৰিছিল। তেওঁ এজন ভাৰতীয় জনতা পাৰ্টিৰ নেতা আছিল। নানাজী দেশমুখ ১৯৭৭ চনত লোকসভালৈ নিৰ্বাচিত আৰু ১৯৯৯ চনত ৰাজ্যসভালৈ ৰাষ্ট্ৰপতিৰ দ্বাৰা মনোনীত হৈছিল। ভাৰত চৰকাৰে তেওঁ আগবঢ়োৱা অৱদানৰ বাবে ১৯৯৯ চনত পদ্মবিভূষণ আৰু ২০১৯ চনত মৰণোত্তৰ ভাবে ভাৰতৰ সৰ্বোচ্চ অসামৰিক সন্মান ভাৰত ৰত্ন প্ৰদান কৰে।

## তথ্য উৎস

## বাহ্যিক সংযোগ

* ভাৰতৰ সংসদৰ ৱেবছাইটত জীৱনী
* ভাৰতৰ চৰকাৰৰ চৰকাৰী বঁটা ঘোষণা
* দিনদয়াল গৱেষণা প্ৰতিষ্ঠান 
শ্ৰেণী:ভাৰত ৰত্ন বঁটা বিজয়ী
দিৱ্যঙ্কা ত্ৰিপাঠী

**দিৱ্যঙ্কা ত্ৰিপাঠী** জন্ম হয় ১৯৮৪ চনৰ ১৪ ডিচেম্বৰত। তেওঁ এগৰাকী ভাৰতীয় অভিনেত্ৰী যিয়ে হিন্দী দূৰদৰ্শন উদ্যোগত কাম কৰে। তেখেতে জীটিভিৰ *বনু মে তেৰি দুলহন*ত দৈত্বচৰিত্ৰত অভিনয় কৰি চৰ্চালৈ আহে। তেওঁক বৰ্তমান ষ্টাৰ প্লাছৰ *য়ে হে মহাব্বতে* নামৰ নামৰ ধাৰাবাহিকখনত *ড॰ ঈশিতা ভাল্লা* নামৰ চৰিত্ৰটোৰ বাবে জনা যায়। তেখেতে ২০১৭ চনত নৃত্য প্ৰতিযোগীতা নাচ বালিয়া জিকিবলৈ সক্ষম হৈছিল।

## প্ৰাথমিক জীৱন আৰু শিক্ষা
ত্ৰিপাঠীৰ জন্ম হৈছিল ১৯৮৪ চনৰ ১৪ ডিচেম্বৰত মধ্যপ্ৰদেশৰ ভূপালত। ভূপালৰ কাৰ্মেল কনভেণ্ট স্কুলত শিক্ষা গ্ৰহণ কৰিছিল। ইয়াৰ পিছত ভূপালৰ সৰোজিনী নাইডু চৰকাৰী বালিকা পি জি কলেজৰ পৰা স্নাতক ডিগ্ৰী লাভ কৰে। উত্তৰকাশীৰ নেহৰু ইনষ্টিটিউট অৱ মাউণ্টেইনিংৰ পৰা পৰ্বতাৰোহণৰ পাঠ্যক্ৰম সম্পূৰ্ণ কৰিছিল।

## ব্যক্তিগত জীৱন
ত্ৰিপাঠীয়ে বানু মেইন তেৰী দুলহানৰ সহ অভিনেতা অভিনেতা শৰদ মালহোত্ৰাৰ সৈতে ডেটিং কৰিছিল যদিও ২০১৫ চনত তেওঁলোকৰ মাজত বিচ্ছেদ ঘটে। ২০১৬ চনৰ ১৬ জানুৱাৰীত তেওঁৰ য়ে হায় মহব্বতেইনৰ সহ অভিনেতা বিবেক দহিয়াৰ সৈতে তেওঁৰ বাগ্দান হয়। ২০১৬ চনৰ ৮ জুলাইত ভূপালত দুয়ো বিবাহপাশত আৱদ্ধ হয়৷

## কেৰিয়াৰ
ত্ৰিপাঠীয়ে ভূপালৰ অল ইণ্ডিয়া ৰেডিঅ’ত এংকৰ হিচাপে নিজৰ কেৰিয়াৰ আৰম্ভ কৰিছিল। ২০০৩ চনত পেণ্টেন জি টিন কুইনত অংশগ্ৰহণ কৰি মিছ বিউটিফুল স্কিনৰ খিতাপ লাভ কৰে। ২০০৪ চনত ত্ৰিপাঠীয়ে ভাৰতৰ শ্ৰেষ্ঠ চিনেষ্টাৰ কী খোজত অংশগ্ৰহণ কৰি শেষত ভূপাৱ জ’নৰ পৰা শীৰ্ষ ৮ ৰ ভিতৰত স্থান লাভ কৰে। পুনৰ ইন্দোৰ জ’নৰ পৰা প্ৰতিদ্বন্দ্বিতা কৰি তেওঁ ৰানাৰ্ছ আপ হয়। ইয়াৰ ফলত প্ৰতিযোগিতাখনৰ দ্বিতীয় পৰ্যায়ৰ বাবে যোগ্যতা অৰ্জন কৰাটো নিশ্চিত হয় আৰু অৱশেষত পৰাস্ত হয়৷ ২০০৫ চনত মিছ ভূপালৰ মুকুট লাভ কৰিছিল৷

দূৰদৰ্শনৰ বাবে এখন টেলিফিল্মত অভিনয়ত আত্মপ্ৰকাশ কৰা ত্ৰিপাঠীয়ে পৰৱৰ্তী সময়ত আকাশ বাণী নামৰ এটা অনুষ্ঠান উপস্থাপন কৰে। ২০০৫ চনত ষ্টাৰ ৱানৰ য়েহ দিল চাহে ম’ৰ ছবিখনত পায়েলৰ চৰিত্ৰত অভিনয় কৰাৰ পিছত ২০০৬ চনত বিৰাছাতত মেলানিয়াৰ চৰিত্ৰত অভিনয় কৰে। ২০০৬ চনৰ আগষ্ট মাহত ত্ৰিপাঠীক বিদ্যা আৰু দিব্যাৰ দ্বৈত চৰিত্ৰত অভিনয় কৰি জি টিভিৰ নাটকীয় কল্পকাহিনী বানু মেইন তেৰী দুলহানৰ বাবে চুক্তিৱদ্ধ কৰা হয়। বিদ্যাৰ চৰিত্ৰ আৰু শৰদ মালহোত্ৰাৰ সৈতে তেওঁৰ অনস্ক্ৰীণ যুটিৰ বাবে তেওঁ স্বীকৃতি লাভ কৰে৷ এই অনুষ্ঠানত অভিনয়ৰ বাবে তেওঁ নাটক শাখাৰ শ্ৰেষ্ঠ অভিনেত্ৰীৰ ভাৰতীয় টেলিভিছন অকাডেমী বঁটাকে ধৰি বহু বঁটা লাভ কৰে আৰু ফ্ৰেছ নিউ ফেচৰ বাবে ইণ্ডিয়ান টেলি বঁটা লাভ কৰে৷ এই অনুষ্ঠানটো তিনি বছৰ ধৰি চলিছিল আৰু ২০০৯ চনত শেষ হৈছিল। ২০০৬ চনত জি টিভিৰ খানা খাজানাত প্ৰতিযোগী হিচাপে অংশগ্ৰহণ কৰিছিল।

## মেডিয়া ইমেজ
২০১৪ চনত পুৰুষৰ বাবে ভাৰতীয় জীৱনশৈলীৰ ৱেবছাইট MensXP.com ৰ দ্বাৰা "৩৫ Hottest Actresses In Indian Television" ৰ ভিতৰত ত্ৰিপাঠীক ২৩ নম্বৰ স্থান দিয়া হৈছিল। ২০১৭ চনত ভাৰতৰ চেলিব্ৰিটিৰ আয় আৰু জনপ্ৰিয়তাৰ ওপৰত ভিত্তি কৰি প্ৰস্তুত কৰা ফৰ্বছ চেলিব্ৰিটি ১০০ তালিকাত স্থান পোৱা প্ৰথমগৰাকী ভাৰতীয় টেলিভিছন অভিনেত্ৰী হিচাপে ৯৬ নম্বৰ স্থান লাভ কৰে। পিছৰ দুবছৰলৈকে তেওঁ ক্ৰমে ৯৪ & ৭৯ নম্বৰ স্থান লাভ কৰিছিল। ২০১৭ চনত ইশিতাৰ চৰিত্ৰত অভিনয়ৰ বাবে দ্য ইণ্ডিয়ান এক্সপ্ৰেছে তেওঁক নিজৰ "শীৰ্ষ ১০ টেলিভিছন অভিনেত্ৰী" তালিকাত দ্বিতীয় স্থানত স্থান দিছিল। ২০১৮ চনত টাইমছে টেলিভিছনৰ শীৰ্ষ ১০ জনপ্ৰিয় অভিনেত্ৰীৰ ভিতৰত তেওঁক ৩য় স্থান প্ৰদান কৰিছিল৷

## বাহ্যিক সংযোগ
*
*

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
ৰিপাব্লিক টিভি

**ৰিপাব্লিক টিভি** () এক ইংৰাজী ভাষাৰ ভাৰতীয় বাতৰি চেনেল যি এআৰজি আউটলায়াৰ এছিয়ানেট নিউজৰ মালিকানাধীন। এই কোম্পানী অৰ্ণৱ গোস্বামীৰ দ্বাৰা সমৰ্থিত। এই চেনেল ৬ মে' ২০১৭ত উদ্বোধিত হ'ল। 

## ইতিহাস
টাইম্‌ছ নাও নামৰ ইংৰাজী বাতৰি চেনেলৰ মুখ্য সম্পাদক অৰ্ণৱ গোস্বামীয়ে সেই চেনেল ত্যাগ কৰাৰ পিছত ১৬ ডিচেম্বৰ ২০১৬ ত তেওঁ *ৰিপাব্লিক* নামৰ এক নতুন বাতৰি চেনেল আৰম্ভ কৰাৰ কথা ঘোষণা কৰিলে। ১৪ নৱেম্বৰত তেওঁ টাইম্‌ছ নাওত শেষবাৰৰ বাবে নিজৰ প্ৰধান কাৰ্যক্ৰম "দ্য নিউজআৱাৰ ডিবেট"-ত ভাগ ল'লে।

কিন্তু ভাৰতীয় জনতা পাৰ্টীৰ নেতা তথা অভিজ্ঞ ৰাজনীতিবিদ সুব্ৰমণ্যম স্বামীয়ে তথ্য আৰু প্ৰচাৰ মন্ত্ৰ্যালয়ৰ আগত আপত্তি দৰ্শালে যে *ৰিপাব্লিক* নামে এম্ব্লেম্‌ছ এণ্ড নে'ম্‌ছ (প্ৰিভেন্সন অৱ ইম্প্ৰপাৰ য়ুজ) এক্ট ১৯৫০-ক উলংঘা কৰে। ফলস্বৰূপে চেনেলটোৰ নাম *ৰিপাব্লিক টিভি* ৰখাৰ সিদ্ধান্ত লোৱা হ'ল।

ৰিপাব্লিক টিভি এআৰজি আউটলায়াৰ মিডিয়া প্ৰাইভেট লিমিটেডৰ অংশ যিটোক মূলত: ৰাজ্যসভাৰ বিজেপি সাংসদ তথা নেচ'নেল ডেম'ক্ৰেটিক এলায়েন্সৰ কেৰালা শাখাৰ উপসভাপতি ৰাজীৱ চন্দ্ৰশেখৰণে বিত্তীয় সাহায্য আগবঢ়ায়। তেখেতে তাতে ৩০কোটি টকা বিনিয়োগ কৰিছে। আন মুখ্য বিনিয়োগকাৰীসকল হৈছে অৰ্ণৱ গোস্বামী আৰু তেওঁৰ পত্নী,শিক্ষাবিদ ৰামদাস পাই,ৰমাকান্ত পাণ্ডা যিসকলে গোস্বামীৰ আন এটা কোম্পানী এছএআৰজি মিডিয়া হোল্ডিংগ প্ৰাইভেট লিমিটেডৰ জৰিয়তে বিনিয়োগ কৰিছিল। ৰাজীৱ চন্দ্ৰশেখৰণে বিজেপিৰ লগত যুক্ত হোৱাৰ পিছত ২০১৮ৰ ৩১ মাৰ্চত সমিতিৰ পৰা পদত্যাগ কৰে|

২০০৫ চনৰ পৰা ২০১২ চনলৈ টাইমছ নাওৰ মুখ্য বিত্ত বিষয়া হিচাপে কাৰ্যনিবাহ কৰা এছ সুন্দৰমক ৰিপাব্লিক টিভিতো একেই পদ দিয়া হয়|বাকী যোগদানকাৰীসকল আছিল জ্যেষ্ঠ ঘোষক আৰু তামিল বাতৰি চেনেল থান্থাৰা টিভিৰ উপনিয়োজক সম্পাদক এছএ হৰিহৰণ; অৱসৰপ্ৰাপ্ত সেনাবিষয়া আৰু দূৰদৰ্শন ব্যক্তিত্ব মেজৰ গৌৰৱ আৰ্য,টাইমছ নাওৰ জন্মু কাশ্মীৰৰ পূৰ্বৰ সংবাদদাতা আদিত্যৰাজ কৌল; জেণ্টলমেন আৰু বিজনেছ বেৰণৰ লিখক আৰু প্ৰতিষ্ঠাপক সম্পাদক মিনহাজ মাৰচেণ্ট আৰু অভিনেতা অনুপম খেৰ|ৰিলায়েন্স ব্ৰ'ডকাষ্ট নেটৱৰ্কৰ মুখ্য বাণিজ্যিক বিষয়া বিকাশ খানচন্দানীক মুখ্য কাৰ্যবাহী বিষয়াৰ পদ দিয়া হয়। দ্য নিউজ মাইনুটৰ সহপ্ৰতিষ্ঠাপক চিত্ৰ সুব্ৰমণিয়ামক সম্পাদকীয় উপদেষ্টা পদত বহুওৱা হয়। 

=গ্ৰহণ=

## দৰ্শনৰ মানদণ্ড

মুকলিৰ প্ৰথম সপ্তাহতে ৰিপাব্লিক টিভিয়ে ২.১১ মিলিয়ন দৰ্শনেৰে ভাৰতৰ আটাইতকৈ বেছিকৈ চোৱা ইংৰাজী বাতৰি চেনেল হিচাপে পৰিগণিত হৈছিল। আৰু ব্ৰ'ডকাষ্ট অ'ডিয়েন্স ৰিচাৰ্ছ কাউন্সিলৰ তথ্য অনুসৰি ৫১.৯ শতাংশ দৰ্শন গণনা কৰা হৈছিল।.

## সমালোচনা

এই চেনেলটোক পক্ষপাতিত্বমূলক তথা বলপূৰ্বক মতামত প্ৰদান কৰে বুলি অভিযোগ কৰা হয়। কিছুমানে বাতৰি পৰিৱেশনৰ ধৰণটো বহুত হুলস্থূলীয়া বুলি অভিযোগ কৰে।

## তথ্য সংগ্ৰহ

শ্ৰেণী: টেলিভিছন চেনেল
হিন্দ স্বৰাজ

thumb|প্ৰথম সংস্কৰণ
**হিন্দ স্বৰাজ** মহাত্মা গান্ধীৰ দ্বাৰা লিখিত এখন গ্ৰন্থ। এই গ্ৰন্থ ১৯০৯ত লিখা হৈছিল। তেওঁ এই গ্ৰন্থত নিজৰ স্বৰাজ, আধুনিক সভ্যতা আৰু যান্ত্ৰিকীকৰণৰ বিষয়ে মত দাঙি ধৰিছে।

## পটভূমি
গান্ধীয়ে এই গ্ৰন্থ নিজৰ মাতৃভাষা গুজৰাটীত লিখিছিল ১৩ নৱেম্বৰৰপৰা ২২ নৱেম্বৰলৈ এছএছ কিল্‌ডনান কেচেলত লণ্ডনৰপৰা দক্ষিণ আফ্ৰিকা যাত্ৰা কৰাৰ সময়ত। এই গ্ৰন্থত গান্ধীয়ে আধুনিক বিশ্বৰ সমস্যা, সেই সমস্যাসমূহৰ কাৰণ আৰু তেওঁৰ বিচাৰত সমাধানৰ বিষয়ে আলোচনা কৰিছে। কিতাপখনৰ গুজৰাটী সংস্কৰণ ব্ৰিটিছ প্ৰশাসনে নিষিদ্ধ ঘোষণা কৰিছিল। তাৰ পাছত গ্ৰন্থখন ইংৰাজীলৈ অনুবাদ কৰা হ'ল। এই ইংৰাজী অনুবাদ নিষিদ্ধ কৰা নহ'ল কাৰণ প্ৰশাসনৰ মতে এই গ্ৰন্থই ব্ৰিটিছ বিচাৰধাৰা ইতিমধ্যেই গ্ৰহণ কৰা ইংৰাজী জনা ভাৰতীয়ৰ ওপৰত বিশেষ প্ৰভাৱ বিস্তাৰ কৰিবলৈ সক্ষম নহ'ব। পাছলৈ এই গ্ৰন্থ ফৰাচী ভাষালৈও অনুবাদ কৰা হ'ল।

## মুখ্য যুক্তি
এই গ্ৰন্থ দুই চৰিত্ৰৰ কথোপকথন ৰূপে প্ৰকাশিত- পাঠক (সেই সময়ৰ গাঁৱলীয়া ভাৰতীয়) আৰু সম্পাদক (গান্ধী)। ভাৰতৰ স্বাধীনতাৰ বিষয়ে সেই সময়ত সাধাৰণতে প্ৰচলিত বিচাৰধাৰাসমূহৰ বিষয়ে এই গ্ৰন্থত আলোচনা কৰা হৈছে।

চাৰি ধৰণৰ যুক্তি ব্যৱহাৰ কৰা হৈছে:
# প্ৰথমে গান্ধীয়ে যুক্তি দিছিল যে "গৃহ ৰাজ হ'ল "স্বৰাজ"। তেওঁৰ মতে কোনো কোনোৱে ইংৰাজ লোকবিহীন ইংৰাজ শাসন বিচাৰিছিল- ভাৰতীয় লোকেই শাসন কৰিব কিন্তু ব্ৰিটিছ ব্যৱস্থা ব্যৱহাৰ কৰি। তেওঁ তেনে শাসনক সমৰ্থন কৰা নাছিল।
# তেওঁ যুক্তি দাঙি ধৰিছিল যে অহিংস পথেৰেহে ভাৰতে স্বাধীনতা লাভ কৰিব পাৰিব। তেওঁ হিংসাক কেৱল লাভহীন জ্ঞান কৰা নাছিল, তেওঁ ভাবিছিল যে ই ক্ষতিকাৰক। "প্ৰেম আৰু দয়াৰ বল অস্ত্ৰৰ বলতকৈ গণনাবিহীন গুণে অধিক"। এই যুক্তি সমগ্ৰ গ্ৰন্থতেই গুৰুত্বপূৰ্ণভাৱে বিদ্যমান।
# অহিংস প্ৰতিবাদ ৰূপে গান্ধীয়ে ভাৰতীয়ক আত্ম-নিৰ্ভৰ হ'বলৈ কৈছিল। তেওঁ ব্ৰিটিছৰ সৈতে বাণিজ্য নকৰিবলৈ কৈছিল। তেওঁ ব্ৰিটিছক উদ্দেশ্যি লিখিছিল "যদি আপুনি আমাৰ দাবী নামানে, আমি আবেদনকাৰী হৈ নাথাকো। আপুনি আমাক তেতিয়াহে শাসন কৰিব পাৰে যেতিয়া আমি শাসিত হৈ থাকোঁ; আমি আপোনাৰ লগত আৰু কোনো কাৰোবাৰ নকৰো। " গান্ধীয়ে এক আশ্চৰ্যকৰ যুক্তি আগবঢ়াইছে, যদি ব্ৰিটিছে ভাৰতৰ সৈতে বাণিজ্য বিচাৰে, সমীকৰণৰপৰা বাণিজ্য আঁতৰাওক।
# গান্ধীয়ে তৰ্ক আগবঢ়াইছিল যে ভাৰতে পশ্চিমীয়া সভ্যতাক নাকচ কৰিহে স্বাধীনতা লাভ কৰিব পাৰিব। তেওঁ পশ্চিমীয়া সভ্যতাক বিশেষভাৱে সমালোচনা কৰিছিল- এই সভ্যতা কেৱল ভাৰতৰ বাবে অস্বাস্থ্যকৰ নহয়, এনেই অস্বাস্থ্যকৰ। মাথোঁ ধৈৰ্য ৰখাৰ প্ৰয়োজন, আৰু পশ্চিমীয়া সভ্যতা নিজে নিজেই ধ্বংস হৈ পৰিব।

## আলোচনা
*দ্য আৰ্য়ান পাথ*ত হিন্দ স্বৰাজ সম্পৰ্কীয় লেখা ১৯৩৮ত প্ৰকাশ হ'ল। ফ্ৰিড্ৰিখ চডি, ক্লড হাফটন, জি ডি এইচ ক'ল, চি ডেলিজল বাৰ্ণ্‌ছ, জন মিডলটন মাৰি, জে ডি বিয়েৰ্ছফ'ৰ্ড, হাফ ফচেট, জেৰাল্ড হাৰ্ড আদিয়ে বৰঙণি আগবঢ়াইছিল।

## তথ্য সংগ্ৰহ

শ্ৰেণী:গুজৰাটী গ্ৰন্থ
শ্ৰেণী:মহাত্মা গান্ধী
ৰজা আৰ্থাৰ

thumb|ৰজা আৰ্থাৰক '''ন যোগ্য''<nowiki/>'ৰ (নাইন ৱৰ্দিজ) অন্যতম হিচাপে দৰ্শোৱা হৈছে। ()
**ৰজা আৰ্থাৰ** এগৰাকী সম্ভৱতঃ কাল্পনিক ব্ৰিটিছ নেতা। মধযুগীয় বুৰঞ্জী আৰু ৰ'মাঞ্চসমূহৰ মতে তেওঁ পঞ্চম আৰু ষষ্ঠ শতিকাত চেক্সন আক্ৰমণকাৰীৰ বিৰুদ্ধে ব্ৰিটিছৰ হৈ যুদ্ধ কৰিছিল। আৰ্থাৰৰ বিষয়ে লোককথা আৰু সাহিত্যিক উদ্ভাৱনেৰেহে জনা যায় আৰু আৰ্থাৰৰ বাস্তৱ অস্তিত্বৰ বিষয়ে ইতিহাসবিদ একমত নহয়। আৰ্থাৰৰ বিষয়ে উপলব্ধ ঐতিহাসিক সমলৰ নাটনিৰ বাবে এনেলিচ কেম্ব্ৰিয়ে, হিষ্টৰিয়া ব্ৰিটনাম আৰু গিল্‌ডাছৰ লিখনিৰ সহায় লোৱা হয়।

## উদ্ভৱ
আৰ্থাৰ *[[মেটাৰ অৱ ব্ৰিটেইন]]*ৰ এক মুখ্য চৰিত্ৰ। আন্তৰ্জাতিকভাৱে আৰ্থাৰৰ বিষয়ে ৰুচি বিয়পিল মনমৌথৰ জিয়'ফ্ৰেইৰ *'হিষ্ট'ৰিয়ে ৰেজম ব্ৰিটেনিয়ে*'ৰ (ব্ৰিটেইনৰ ৰজাসমূহৰ ইতিহাস) মাধ্যমেৰে। এই গ্ৰন্থৰ পূৰ্বৰ ৱেল্‌ছ আৰু ব্ৰেটন সাধুকথাত তেওঁক এজন মহান যোদ্ধা বা জাদুকৰী চৰিত্ৰ ৰূপে দেখা যায় যিয়ে ব্ৰিটেইনক মানৱ আৰু অশৰীৰী শত্ৰুৰপৰা ৰক্ষা কৰে। তেওঁক কোনো কোনো লেখত ৱেল্‌ছ অন্যলোক এননৰ সৈতে সম্বন্ধিত দেখোৱা হয়। জিয়'ফ্ৰেইৰ *হিষ্টৰিয়া*ই কিমান দূৰ এনে পূৰ্বৰ কৰ্মৰপৰা প্ৰভাৱিত আছিল আৰু কিমান দূৰ স্ব-সৃষ্ট আছিল, সেয়া জনা নাযায়।

## তথ্য সূত্ৰ


শ্ৰেণী:কাল্পনিক চৰিত্ৰ